
ACTA PII PP. XI 


SERMO 


AD EMOS PATRES CARDINALES UNA SIMUL CUM PRAELATIS ROMA- 
NAE CURIAE IN AULAM CONSISTORIALEM CONVENTOS AD OMI- 
NANDUM BEATISSIMO PATRI IN PERVIGILIO NATIVITATIS D. N. 
IESU CHRISTI. 


Venerabili fratelli e dilettissimi figli in Cristo, 


Benedetto il Natale del Signore, che, insieme alle altre squisite 
consolazioni spirituali che suole arrecare a tutte le anime fedeli 
e non del tutto disattente al rinnovarsi ed al suonare delle ore di 
Dio, a Noi porta di nuovo anche questa sempre desideratissima 
ora di cuore a cuore con Voi. 

La voce del vostro cuore ha trovato tanta affettuosa espres- 

sione in quella del nuovo Decano del Sacro Collegio Cardinalizio, 
e Noi Ci affrettiamo a ringraziarvi dei vostri fraterni e filiali auguri, 
delia preziosa strenna delle preghiere che avete fatte per Noi e 
che Ci promettete di fare anche nelle sante feste e nel nuovo anno 
che sta per cominciare. 

Noi pure vi portiamo (e non a voi soltanto) un augurio che 
| risponde al desiderio universale, e che possiamo ben dire magnifico, 
_perché non é Nostro, ma del Cielo e del Dio di pace che torna 
in questo conturbato e tribolato mondo, e vi portiamo pure (e 

di nuovo non soltanto a voi), una strenna che speriamo benefica 
a molti. 

Ma prima di presentarvi e l’augurio e la strenna, secondiamo 
volentieri il discreto invito rivoltoci dal vostro Eminentissimo 
interprete, di dare un memore sguardo ai tanti argomenti di conso- 
lazione, e purtroppo anche di pena e dolore vero, di cui é semi- 
nato l’anno che sta per chiudersi. Ci é caro presentare di nuovo e 
insieme con voi a Dio benedetto, da una parte Vinno della 
Nostra riconoscenza, dall’altra il gemito delle Nostre pene, che 
vuole essere pure l’espressione della Nostra inconcussa ed illi- 
mitata fiducia nei soccorsi e nei rimedi di quella Sua infinita 
misericordia che ha fatto sanabili gli individui e i popoli. 

Non erano ancora spenti gli splendori santi e santificanti del 
centenario Francescano ed ecco celebrarsi ed affacciarsi i cente- 
nari di S. Agostino, di S. Emerico, di S. Antonio, della Medaglia 
Miracolosa, del Concilio di Efeso, che gia si viene preparando in 
operoso silenzio: gloriose rievocazioni e quasi risurrezione e rin- 
novazione di magnifiche figure e memorandi fatti del passato; 
presentissimo e larghissimo risveglio di fede e di vita cristiana. 
E possiamo appena agcennare ai succedutisi Congressi Eucari- 
stici di Budapest, di Cartagine, di Loreto, che, con le loro mera- 
viglie di fede, di pieta, di santificazione Ci fanno desiderare 
pi vivamente quelli di Bari e d’Irlanda che gia si profilano al- 
lorizzonte e magnificamente si annunciano; appena accennare a 
quegli splendidi astri, anzi a quelle vere costellazioni, che la 
divina Bonta Ci ha concesso di aggiungere al cielo della santita 
glorificata. 

Di tutte queste grandi e veramente ineffabili consolazioni, e 
di tutte le altre che le accompagnarono e ne furono i preziosi 
frutti, non cesseremo mai di ringraziare la infinita bonta del Si- 
gnore. Poniamo in prima fila tra quei frutti il meraviglioso perse- 
verare e continuo crescere dell’operoso e generoso zelo di tutti i 
fedeli, ed in tutti i paesi, per le Missioni, per l’Azione Cattolica, 
per le opere e le istituzioni intese a promuovere ed elevare sempre 
pit. Vistruzione religiosa ed il culto della scienza, delle scienze 

sacre e di tutte le scienze armonizzate con la Fede; e tutto questo 
nonostante le straordinarie difficolta dei tempi. 3 

E qui cominciano le dolenti note, dolenti davvero, e quali la 
storia non ha mai registrato; fors’anche perché mai il mondo si 
é trovato in quelle, che Noi vediamo e viviamo, condizioni di 
rapporti materiali e morali, privati e pubblici, individuali e col- 
lettivi, che rendono inevitabili le pit vaste e pit lontane riper- 
cussioni di tutte le scosse che si producono nei diversi paesi e 
nei diversi ambienti politici, sociali, finanziari, economici, indu- 
striali. 

Diciamo questo generale anzi universale disagio finanziario ed 
economico, il quale é cosi penosamente risentito nella loro stessa 
compagine dagli Stati e dai popoli anche i pit ricchi e i pit forti, 
come dalle pit piccole ed umili famiglie, da queste (s’intende) 
ben pitt dolorosamente. Diciamo questa cosi largamente diffusa 
disoccupazione che toglie lavoro e pane a tanti operai ed alle 
loro famiglie, e fa sentire sempre pit vivamente il bisogno di un 
pit giusto rapporto fra produzione e consumo, fra macchine e 
mano d’opera, e sovratutto di un migliore assetto sociale ed in- 
ternazionale ispirato a maggior giustizia e carita cristiana, e che, 
senza sovvertire l’ordine stahbilito dalla divina Provvidenza, 
renda possibile ed effettiva fra le diverse classi e fra i diversi 
popoli la collaborazione fraterna utile a tutti, invece della lotta 
e della concorrenza dura e sfrenata, a tutti nociva ed a pit o 
meno breve andare disastrosa. Benedette tutte le iniziative in- 
tese ad alleviare le tante sofferenze del presente ed a preparare 
un migliore avvenire. Diciamo questi vaghi timori coi quali 
molti guardano all’avvenire quasi vedendo in pit d’un settore 
dell’orizzonte nubi minacciose, timori (diciamo subito) per Noi 
eccessivi, e nubi (speriamo sempre) non tutte foriere di tem- 
peste, ma che intanto tengono gli animi sospesi e turbati. E 
diciamo non tutte, perché universali e spaventevoli tempeste 
certamente preparano una propaganda sovversiva d’ogni ordine 
e nemica di ogni religione nonché il dilagare del malcostume, 
se disastrose ideologie, deplorevoli debolezze e pit deplorevoli 

connivenze, e la ricerca troppo avida dei materiali interessi 
continueranno a troppo poco tentare per combatterle, anzi a 
venire in loro favore. Ed a tutti i guai accennati sono venuti 
ad aggiungersi un po’ dappertutto, ma pit rovinosi e micidiali 
in Italia, i tanti disastri tellurici, sismici, marittimi, fluviali, 
atmosferici. Sempre e dovunque le pene dei figli sono e saranno 
le pene del Padre, che al generale ricorso ha risposto e risponde 
prima con la preghiera di ogni giorno ecol conforto della parola 
paterna, poi anche secondo le possibilita sue (accresciute da molte 
filiali e commoventi generosit&) con qualche materiale soccorso; 
preferita fra tutte, anche da Noi, e fra tutte pit insistentemente 
richiestaci e pii volentieri concessa, la carit&é del lavoro, di molti 
lavori. 

Posti dalla mano di Dio a capo di tutta la Chiesa Sua, dovun- 
que essa soffre, combatte e prega, ivi é il Nostro cuore, ivi le 
Nostre sollecitudini, ivi le Nostre preci, per pregare, combattere 
e soffrire con essa. E questa santa Chiesa di Dio soffre, pregando, 
indicibili sofferenze e pregando combatte le pit aspre lotte in 
piu d’un paese. Bisogna ancora molto pregare (almeno questo) 
per i nostri fratelli e figli del Messico, per i mirabili campioni che 
nel nome e per l’amore di Gest Cristo soffrono e muoiono nelle 
Russie, nella Siberia, preparando colle loro sofferenze la rinascita 
in Cristo di quelle immense regioni e di quegli innumerevoli 
popoli. Bisogna inoltre pregare per i bravi e valorosi Nostri mis- 
sionari e per le Nostre care Missioni della Cina che ancora in 
molte parti dello sterminato paese hanno attraversato e tuttavia 
attraversano durissime prove non senza gloria di veri martirii; 
non per fatto di quelle popolazioni, generalmente buone e pacifi- 
che, ma per fatto di pochi (relativamente pochi) violenti, sospinti 
spesso dall’istessa nefasta propaganda antisociale e antireligiosa 
che minaccia tutto il mondo civile. 

Posti dalla stessa divina mano sulla Sede episcopale del Prin- 
cipe degli Apostoli e Vescovo di questa Roma da Gest Cristo 
prescelta a centro e capo di tutta la Chiesa Sua, la Chiesa catto- 
lica, dobbiamo vedere con quotidiano cordoglio il proselitismo 

acattolico anzi anticattolico spiegare in Italia, e pit in questa 
stessa Roma, un’azione sempre pil intensa e sempre pit vasta, dove 
subdola e insidiosa, dove audace e sfrontata, coprendo il pericolo 
ed il danno delle coscienze con l’attrattiva di molteplici vantaggi 
gratuiti o quasi, approfittando per lo pit dell’ignoranza e dell’in- 
genuita, congiunte spesso alla miseria ed alla fame; e tutto cid 
in presenza d’una legge che ammette bensi acattolici all’eserci- 
zio di culti diversi dal cattolico, ma non li dice punto ammessi 
al proselitismo, e tanto meno al proselitismo sfrenato, contro la 
Religione cattolica, la sola Religione dello Stato (Trattato Late- 
ranense, art. 1); e tutto cid come se Vi possa essere qualche cosa 
di pit offensivo e ingiurioso contro la persona del Sommo Ponte- 
fice che appunto un tale proselitismo (Tratt. Lat., art. 8), o pit 
in contrasto col carattere sacro della Citta Eterna, Sede vescovile 
del Sommo Pontefice, centro del mondo cattolico e méta di pelle- 
grinaggi (Concord. Lat., art. 1). Il tenore della legge e delle solenni 
Convenzioni é tanto chiaro e persuasivo, da farci pensare a di- 
menticanza di esse o ad ignorazione del Jamentato proselitismo, 
per spiegarci cid che avviene: per questo abbiamo creduto neces- 
sario di farne qui chiaro richiamo e chiara segnalazione. E nu- 
triamo fiducia che non sara senza buon effetto, non potendo, 
d’altra parte, Noi dubitare di quelle buone disposizioni, che anche 
Vinteresse del Paese reclama, del Paese minacciato nel suo tesoro 
pit prezioso, la Fede dei padri, e nella sua unita pit profonda ed 
essenziale, l’unita religiosa. Amiamo vedere un segno ed una 
prova di tali buone disposizioni nel decreto, testé da Noi letto, 
che riconosce personalita giuridica agli effetti civili in Italia 
all’Opera da Noi nuovamente istituita per la preservazione 
della Fede. 

Ed ora il Nostro augurio a voi, venerabili fratelli e dilettis- 
simi figli. Ce lo mette nel cuore e sulle labbra la solenne e cara 
festivita che ancora una volta Ci prepariamo a celebrare: in terra 
pax. & Vaugurio venuto dal Cielo e primamente cantato dagli 
Angeli sopra la culla del neonato Re dei secoli immortale, venuto 
a pacificare gli uomini a Dio, gli uomini agli uomini, per tutti 

sacrificandosi, tutti richiamando alla universale paternita divina 
ed alla universale fraternita umana, al concetto ed alla pratica 
della fraterna carita, alla giusta estimazione ed al distacco dei 
beni terreni, alla ricerca prima e precipua dei beni spirituali. 
Quale augurio pitt opportuno e pili rispondente a questo univer- 
sale invocarsi pace, pace? Ed appunto per questo il Nostro augurio 
non soltanto a voi si rivolge, ma a tutto il mondo. A tutto il 
mondo, perché per tutto salvarlo Gest ci veniva, ma in particolar 
modo a tutti i diletti figli della grande famiglia cattolica della 
Chiesa che Gesii veniva a fondare: si tratta della pace da Cristo 
portata, della pace di Cristo, e non si é con Cristo e di Cristo se 
non essendo nella Chiesa cattolica e con la Chiesa cattolica: Ubi 
Ecclesia ibi Christus. Per questo i cattolici non sono chiamati 
soltanto al pit largo e perfetto godimento della pace di Cristo, 
ma, come alla consolidazione ed alla dilatazione del regno di Cri- 
sto, cosi alla dilatazione e consolidazione della Sua pace; e questo 
mediante il molteplice apostolato della buona parola, dell’ope- 
rosita benefica, della preghiera, a tutti cosi facile e cosi potente 
anzi onnipotente presso Dio. La gloria ed il dovere di questo apo- 
stolato di pace appartiene principalmente a Noi ed a tutti i chia- 
mati ad essere ministri del Dio della pace; ma ecco un vasto e 
magnifico campo anche per tutto il laicato cattolico che non 
cessiamo di invitare e di chiamare alla partecipazione dell’aposto- 
lato gerarchico. E ai cattolici di tutto il mondo e massime a quelli 
che studiano, lavorano e pregano nell’Azione Cattolica, che oggi 
rivolgiamo pit caldo questo invito e richiamo. Che essi si uni- 
scano tutti nella pace e per la pace di Cristo in pieno consenso di 
pensieri e di sentimenti, di desideri e di preghiere, di opere e di 
parola — parola parlata, parola scritta, parola stampata —e 
sara una calda e certamente benefica atmosfera di vera pace che 
avvolgera il mondo intero. 

Ma « pace di Cristo » vuol essere, e non soltanto un pacifismo 
sentimentale, confuso, indiscreto né scevro di pericoli; perché 
quella sola @ la pace vera che viene da Dio, e che della vera 
pace ha i caratteri essenziali ed indispensabili ed i frutti preziosi. 

Ce lo ricordava la Chiesa, incomparabile Maestra, or sono pochi 
giorni, facendoci rileggere nella santita del divino sacrificio la 
bella e profonda parola dell’Apostolo delle Genti (Philip., 4, 7): 
Pax Dei quae exsuperat omnem sensum custodiat corda vestra et 
intelligentias vestras in Christo Iesu Domino Nostro. 

Trascende dunque il senso la pace di Cristo, la pace vera, ed 
é grave errore credere che pace vera e durevole possa regnare 
fra gli uomini e fra i popoli finché questi rivolgono le prime, 
precipue e pit avide ricerche ai beni sensibili, materiali, terreni, i 
quali, per essere finiti, difficilmente possono bastare a tutti, 
anche se nessuno (difficile ad avverarsi) si voglia prendere la 
parte del leone, e necessariamente, quanto pit grande é il numero 
dei partecipanti, tanto minore la parte di ciascuno; onde quei 
beni sono quasi inevitabilmente sorgenti, come di cupidigie e 
di invidie, cosi di discordie e di contrasti. Avviene il contrario 
dei tesori spirituali —la verita, il bene, la virttii — che, quanto 
pit largamente vengono comunicati, e pitt abbondano e fruttifi- 
cano a vantaggio dei singoli e delle collettivita. 

Altro errore, dal quale la parola apostolica divinamente ispi- 
rata vuol premunire, é quello di chi crede potersi dare vera pace 
esterna tra gli uomini e tra i popoli ove non é pace interna, ove 
cioé lo spirito di pace non possiede le intelligenze ed i cuori, ossia 
le anime tutte quante; le intelligenze per riconoscere e rispettare 
le ragioni della giustizia, i cuori perché alla giustizia si associ, 
anzi prevalga, la carita; giacché se la pace, secondo il profeta deve 
essere opera e frutto di giustizia (Isaia, 32, 17), essa, come lumi- 
nosamente insegna S. Tommaso (2° 2% q. 29. III ad 3) e com’é 
nella natura delle cose, appartiene piuttosto alla carita che alla 
giustizia. Purtroppo é difficile che regni e duri la pace interna 
delle intelligenze e dei cuori fra cittadini e classi sociali, se forti 
motivi di contrasto son fatti sorgere e mantenersi fra i cittadini 
e fra le classi sociali da non equa distribuzione e proporzione 
dei vantaggi e dei pesi, dei diritti e dei doveri, del contributo di 
capitale, direzione, lavoro e della partecipazione a quei frutti, che 
solo dalla loro amica cooperazione possono prodursi. Pit difficile, 

per non dire impossibile, che duri la pace fra i popoli e fra gli 
Stati, se in luogo del vero e genuino amor patrio regni ed imper- 
versi un egoistico e duro nazionalismo, che é dire odio ed invidia 
in luogo del mutuo desiderio di bene, diffidenza e sospetto in 
luogo di fraterna fiducia, concorrenza e lotta in luogo di concorde 
cooperazione, ambizione di egemonia e di predominio in luogo 
del rispetto e della tutela di tutti i diritti, siano pur quelli dei 
deboli e dei piccoli. 

Assolutamente impossibile poi che i popoli posseggano e go- 
dano quella tranquillité nell’ordine e nella liberta che é lessenza 
stessa della pace, finché dall’interno e dall’esterno incombono 
minacce e pericoli, non fronteggiati da sufficienti misure e prov- 
vedimenti di difesa. E certamente minacce e pericoli sono insepa- 
rabili dalla gia accennata propaganda antisociale e antireligiosa; 
ma non é con le sole difese materiali che si potranno allontanare e 
vincere. Quanto a minacce di nuove guerre, mentre i popoli an- 
cora sentono cosi dolorosamente il flagello dell’ultima immane, 
Noi non vogliamo, non possiamo credere alla loro realta, non 
potendo credere alla presenza di uno Stato civile, che voglia 
divenire cosi mostruosamente omicida e quasi certamente suicida; 
quando di una tale presenza dovessimo anche solo positivamente 
dubitare, dovremmo rivolgerci a Dio colla ispirata preghiera del 
re profeta, che pur conosceva la guerra e la vittoria: dissipa gen- 
tes quae bella volunt (Ps. 67, 31) e con quella quotidiana e univer- 
sale della Chiesa: dona nobis pacem. 

Ma venga ormai la strenna dopo l’augurio di pace, di pace 
vera, di pace intima, di pace tranquilla e sicura. Dobbiamo dir 
subito che di poterla oggi stesso presentare la Nostra strenna, in 
natura, a voi qui, dilettissimi figli e venerabili fratelli, ed all’orbe 
cattolico, abbiamo vivamente desiderato e sperato, ma dobbiamo 
invece limitarci ad annunciarvela; sara pronta fra pochi giorni 
e potra, dovra anzi, ancora datarsi da questo anno 1930. Diciamo 
datarsi, perché si tratta di un’enciclica, della quale ancora nes- 
suno sa niente... Come vedete é quella che vi facciamo un’antici- 
pazione confidenziale di padre a figli, ai figli pit vicini e prediletti, 

coi quali, venuti a trovarlo, non pud tenere pit oltre il segreto. 
Sara un’enciclica di soggetto importantissimo e che interessa 
quant’altro mai la famiglia, gli Stati, anzi ’umanita intera; un 
argomento di perenne attualita, attualita che oggi presenta aspetti 
quanto mai lacrimevoli e preoccupanti; tanto preoccupanti da 
farci ritenere in coscienza il Nostro intervento non soltanto oppor- 
tuno e necessario, ma anche urgente. L’enciclica trattera del 
Matrimonio cristiano in ordine alle condizioni, ai bisogni, ai 
disordini presenti della famiglia e della societd. E evidente, e lo 
sara ancora pit dopo la lettura, che per la sua gravita ed impor- 
tanza essa ha necessariamente richiesto una lunga meditazione 
e preparazione ed aveva gia fatto molto cammino nel Nostro 
spirito ancor prima che un connubio regale venisse a renderla e 
pii opportuna e pili necessaria che gia non la facessero le condi- 
zioni generali del mondo. Pii opportuna, diciamo, perché della 
dottrina e delle leggi divine ed ecclesiastiche, delle quali Dio 
benedetto nell’arcano del Suo consiglio Ci ha voluto custodi, 
interpreti e maestri, siamo debitori a tutti quanti, poveri e ricchi, 
deboli e potenti, piccoli e grandi, ed a quelle dottrine e leggi appar- 
tiene pure quanto la Chiesa insegna ed ordina circa il matrimonio 
e precisamente circa i matrimoni misti. Diciamo pure pit: neces- 
saria per le gravi sopravvenienze alle quali il connubio stesso ha 
dato luogo. Diciamo cosi, perché intorno all’importante avveni- 
mento (importante in se stesso e nelle possibili sue conseguenze pri- 
vate e pubbliche), del quale abbiamo pesato davanti a Dio tutta 
la gravité e con questa la responsabilita che a Noi pure ne deri- 
vava, Noi non avevamo né potevamo avere altre difficolta, fuori 
quelle inerenti alle cose ed alle persone, difficolta che giustificano 
pienamente |’ atteggiamento della Chiesa cattolica sempre in 
massima contraria ai matrimoni misti é¢ la sua intransigenza circa 
le condizioni e cauzioni prescritte dai sacri canoni, senza le quali, 
anche in concorso di gravi motivi, l’offesa di Dio ed il pericolo 
delle anime rendono impossibile ogni permesso e concessione. 

Di tali condizioni e cauzioni Noi abbiamo trattato, non con 
personalita politiche di paese o di Governo alcuno, ma con gli 

stessi regali contraenti, i quali ne assumevano formale e scritto 
impegno esplicitamente ricordante i canoni relativi, ed in tali 
termini espresso da ispirarci piena ed assoluta fiducia (gid, come 
é chiaro, dovuta alla qualita delle loro auguste persone) che essi 
pienamente intendevano e misuravano la portata dell’impegno 
preso, e con la perfetta lealta, che a sovrani si conviene, assume- 
vano pure l’obbligo di mantenerli. 

Ma ecco che sullo storico avvenimento, sulle cauzioni richieste 
e date, sugli impegni presi, sulla stessa celebrazione del sacro rito 
si 6 venuta stendendo una vera nube di false notizie circa imma- 
ginarie trattative ed assurde transazioni, di commenti quali con- 
fusi ed incerti quali contrari alla verita dei fatti e del loro conte- 
nuto morale e religioso, né soltanto da private persone e da pri- 
vato luogo, e pit che tutto di solenni celebrazioni confessionali 
studiosamente preparate perché avessero presso il gran pubblico 
tutta V’apparenza di rinnovare od almeno completare un matri- 
monio, che era gia un fatto compiuto e completo; con manifesta 
offesa di Dio stesso inonorato in un Sacramento da Lui istituito 
e particolarmente onorato; con inevitabile inganno ed errore di 
moltissimi, e con scandalo vero e non meno colpevole per essere 
lo scandalo di quelli che ingenuita ed ignoranza assimilano ai 
pusilli, a quei pusilli, dei quali Gest Cristo ha preso, proprio 
contro lo scandalo, cosi terribili difese (Matt., 18, 6, ecc.). E ap- 
punto e solo per l’onore di Dio e per il bene delle anime che, come 
esigevano il dovere e la responsabilité dell’apostolico ministero, 
abbiamo approfittato di questa solenne adunanza per rimettere 
in piena luce la verita delle cose e dei fatti. 

I cari e fedeli figli che abbiamo in-Bulgaria, tutto il popolo 
bulgaro ed i suoi Sovrani sanno l’amore che in Gest Cristo loro 
portiamo; quell’amore di cui, pur mantenendo vigore alla legge, 
abbiamo dato riconosciute prove, quell’amore che secondo le 
Nostre possibilita Ci muoveva al soccorso nei disastri che percos- 
sero il loro paese, quell’amore che Ci fa e fara sempre pregare 
Vonnipotente e misericordioso Iddio per ogni loro vera prosperita 
e temporale e spirituale. 

Avete, venerabili fratelli e dilettissimi figli, avete il Nostro 
augurio, avete la Nostra strenna natalizia; non Ci resta pit se 
non impartirvi, come di tutto cuore facciamo, l’apostolica bene- 
dizione: benedizione grande e copiosa che basti a voi tutti e sin- 
goli che Ci allietate colla vostra cara presenza, che basti anche 
per tutto quello e per tutti quelli che ciascuno di voi ha nella 
mente e nel cuore; benedizione che vuol pur essere augurio di 
buone ed ottime sante feste, di buono e felice anno, di ogni bene. 


LITTERAE ENCYCLICAE 


AD VENERABILES FRATRES PATRIARCHAS, PRIMATES, ARCHIEPI- 
SCOPOS, EPISCOPOS ALIOSQUE LOCORUM ORDINARIOS, PACEM 
ET COMMUNIONEM CUM APOSTOLICA SEDE HABENTES: DE 
MATRIMONIO CHRISTIANO SPECTATIS PRAESENTIBUS FAMI- 
LIAE ET SOCIETATIS CONDICIONIBUS, NECESSITATIBUS, ERRO- 
RIBUS, VITIIS. 

PIUS PP. XI 
VENERABILES FRATRES 
SALUTEM ET APOSTOLICAM BENEDICTIONEM 


Casti connubii quanta sit dignitas, ex eo maxime di- 
gnosci potest, Venerabiles Fratres, quod Christus Domi- 
nus, Aeterni Patris Filius, carne lapsi hominis assumpta, 
non solum amantissimo illo consilio, quo universam nostri 
generis instaurationem peregit, hoc quoque societatis do- 
mesticae atque adeo humanae consortionis principium et 
fundamentum peculiari quadam ratione complecti voluit ; 
sed illum etiam, ad pristinam divinae institutionis inte- 
gritatem revocatum, ad verum et « magnum » * Novae 
Legis Sacramentum evexit, eiusque propterea disciplinam 
curamque totam Ecclesiae Sponsae Suae commisit. 

Ex hac tamen matrimonii renovatione ut apud omnes 
totius orbis et cuiusque temporis gentes exoptati colligan- 
tur fructus, hominum mentes in primis debent germana 


{ Ephes., V, 32. 

Christi de matrimonio doctrina illuminari ; deinde christiani 
coniuges, interiore Dei gratia infirmas voluntates robo- 
rante, omnem suam cogitandi agendique rationem ad pu- 
rissimam illam Christi legem componant oportet, unde ve- 
ram sibi ac familiae suae beatitudinem et pacem nanci- 
scantur. 

At contra, non modo Nos ex hac Apostolica quasi spe- 
cula circumspicimus, sed vos ipsi, Venerabiles Fratres, et 
cernitis et una Nobiscum profecto vehementer doletis com- 
plures homines, divinum illud instaurationis opus oblitos, 
tantam christiani coniugii sanctitatem aut penitus ignorare 
aut impudenter negare aut etiam, falsis novae cuiusdam et 
perversae admodum morum doctrinae principiis innixos, 
passim conculcare. Qui quidem perniciosissimi errores pra- 
vique mores cum etiam inter fideles induci coepti sint et 
sensim sine sensu altius in dies sese insinuare contendant, 
pro Christi in terris Vicarii ac supremi Pastoris et Magistri 
munere, Nostrum esse duximus Apostolicam attollere vo- 
cem, ut oves Nobis commissas a venenatis-pascuis deter- 
reamus et, quantum.in Nobis est, immunes servemus. 

Vos igitur, Venerabiles Fratres, et per vos universam 
Kceclesiam Christi, atque adeo humanum genus universum, 
de christiani matrimonii natura, dignitate, commodis bene- 
ficiisque inde in familiam atque humanam ipsam societa- 
tem emanantibus, de erroribus gravissimo huic evangelicae 
doctrinae capiti contrariis, de vitiis eidem coniugali vitae 
adversis, de praecipuis denique remediis adhibendis, alloqui 
statuimus, vestigiis inhaerentes fel. rec. Leonis XIII, de- 
cessoris Nostri, cuius de matrimonio christiano Encyclicas 
Litteras Arcanum, * ante quinquaginta annos datas, hisce 
Nostris et Nostras facimus et confirmamus et, dum non- 
nulla pro aetatis nostrae condicionibus ac necessitatibus 
paulo fusius exponimus, non modo non obsolevisse sed ple- 
nam suam vim retinere declaramus. 


? Litt. Encycl. Arcanum divinae sapientiae, 10 Febr. 1880. 

Atque ut ab his ipsis Litteris initium faciamus, quae 
totae fere sunt in vindicanda divina matrimonii institutione 
eiusque sacramentali dignitate et perpetua firmitate, pri- 
mum quidem id maneat immotum et inviolabile fundamen- 
tum : Matrimonium non humanitus institutum neque in- 
stauratum esse, sed divinitus; non ab hominibus, sed ab ipso 
auctore naturae Deo atque eiusdem naturae restitutore 
Christo Domino legibus esse communitum, confirmatum, 
elevatum ; quae proinde leges nullis hominum placitis, nulli 
ne ipsorum quidem coniugum contrario convento obnoxiae. 
esse possint. Haec Sacrarum Litterarum est doctrina, ' haec 
constans atque universa Ecclesiae traditio, haec sollemnis 
Sacrae Tridentinae Synodi definitio, quae perpetuum indis- 
solubilemque matrimonii nexum eiusdemque unitatem ac 
firmitatem a Deo auctore manare ipsis Sacrae Scripturae 
verbis praedicat atque confirmat. 

At, quamquam matrimonium suapte natura divinitus 
est institutum, tamen humana quoque voluntas suas in eo 
partes habet easque nobilissimas; nam singulare quodque 
matrimonium, prout est coniugalis coniunctio inter hunc 
virum et hanc mulierem, non oritur nisi ex libero utriusque 
sponsi consensu : qui quidem liber voluntatis actus, quo 
utraque pars tradit et acceptat ius coniugii proprium, * ad 
verum matrimonium constituendum tam necessarius est ut 
nulla humana potestate suppleri valeat. ‘ Haec tamen li- 
bertas eo tantum spectat ut constet, utrum contrahentes 
re vera matrimonium inire et cum hac persona inire velint 
an non ; libertati vero hominis matrimonii natura penitus 
subducitur, ita, ut, si quis semel matrimonium contraxerit, 
divinis eius legibus et essentialibus proprietatibus subicia- 
tur. Nam Angelicus Doctor de fide et prole disserens, « haec, 


1 Gen., 1, 27-28; Il, 29-23; Marru., XIX, 3 sqq.; Hphes., V, 23 sqq. 
2 Conc. Trident., sess. XXIV. 

Cfr. Cod. can., c. 1081 § 2. 

4 Cfr. Cod. iur. can., c. 1081 § 1. 

« inquit, in matrimonio ex ipsa pactione coniugali causan- 
« tur, ita quod si aliquid contrarium his exprimeretur in 
« consensu qui matrimonium facit, non esset verum matri- 
« monium ». 

Coniugio igitur animi iunguntur et coalescunt, hique 
prius et arctius quam corpora, nec fluxo sensuum vel ani- 
morum affectu, sed deliberato et firmo voluntatum decreto : 
et ex hac animorum coagmentatione, Deo sic statuente, sa- 
crum et inviolabile vinculum exoritur. 

Quae contractus huius natura propria omnino et sin- 
gularis, eum toto caelo diversum facit cum a coniunctioni- 
bus pecudum solo naturae caeco instinctu factis, in quibus 
nulla ratio est nec voluntas deliberata, tum ab iis quoque 
hominum vagis coniugiis, quae ab omni vero honestoque vo- 
luntatum vinculo remota sunt et quovis domestici convictus 
iure destituta. 

Exinde iam constat legitimam quidem auctoritatem 
iure pollere atque adeo cogi officio coercendi, impediendi, 
puniendi turpia coniugia, quae rationi ac naturae adversan- 
tur ; sed cum de re agatur ipsam hominis naturam conse- 
sequente, non minus certo constat id quod fel. rec. Leo XIII 
decessor Noster palam monuit:*« In deligendo genere 
« vitae non est dubium, quin in potestate sit arbitrioque 
« singulorum alterutrum malle: aut lesu Christi sectari 
‘ de virginitate consilium, aut maritali se vinclo obligare. 
« Ius coniugii naturale et primigenum homini adimere, 
« causamve nuptiarum praecipuam, Dei auctoritate initio 
« constitutam, quoquo modo circumscribere lex hominum 
« nulla potest : Crescite et multiplicamini ». * 


Itaque germani connubii sacrum consortium divina si- 
mul et humana voluntate constituitur : ex Deo sunt ipsa 
matrimonii institutio, fines, leges, bona ; Deo autem dante 


1S. THom. Aguin., Summa theolog., p. III, Supplem., q. XLIX, art. 3. 
2 Litt. Encycl. Rerum Novarum, 15 Maii 1891. 
5 Gen., 1, 28. 

atque adiuvante, ex hominibus est, per generosam quidem 
propriae personae pro toto vitae tempore factam alteri tra- 
ditionem, particulare quodlibet matrimonium cum officiis 
ac bonis a Deo statutis coniunctum. 


Quae vero quantaque sint haec veri matrimonii bona 
divinitus data dum exponere aggredimur, Venerabiles Fra- 
tres, illius Nobis praeclarissimi Ecclesiae Doctoris verba 
occurrunt, quem non ita pridem, Nostris Encyclicis Litte- 
ris Ad salutem pleno ab eius obitu saeculo xv datis, * cele- 
bravimus: « Haec omnia, - inquit S. Augustinus, - bona 
« sunt, propter quae nuptiae bonae sunt: PROLES, FIDES, 
« SACRAMENTUM ». Quae tria capita qua ratione luculen- 
tissimam totius de christiano connubio doctrinae summam 
continere iure dicantur, ipse Sanctus Doctor diserte decla- 
rat, cum ait : « In fide attenditur ne praeter vinculum con- 
« iugale cum altero vel altera concumbatur ; ‘tn prole, ut 
« amanter suscipiatur, benigne nutriatur, religiose educe- 
« tur; in sacramento autem, ut coniugium non separetur, 
« et dimissus aut dimissa, nec causa prolis, alteri coniun- 
« gatur. Haec est tamquam regula nuptiarum, qua vel 
« naturae decoratur fecunditas vel incontinentiae regitur 
« pravitas ». 


Itaque primum inter matrimonii bona locum tenet 
PROLES. Et sane ipse humani generis Creator, qui pro sua 
benignitate hominibus in vita propaganda administris uti 
voluit, id docuit cum in paradiso, matrimonium instituens, 
protoparentibus et per eos omnibus futuris coniugibus 
dixit : « Crescite et multiplicamini et replete terram ». * 
Quod ipsum Sanctus Augustinus ex Sancti Pauli Apostoli 

4 Litt. Encycl. Ad salutem, 20 Apr. 1930. 

S. Auaust., De bono coniug., cap. 24, n. 32. 


3S. Aueust., De Gen. ad litt., lib. IX, cap. 7, n. 12. 
* Gen., I, 28. 

verbis ad Timotheum * perbelle eruit, dicens : « Generatio- 
« nis itaque causa fieri nuptias, Apostolus ita testis est : 
« Volo, inquit, tuniores nubere. Et quasi ei diceretur: 
« Utquid?, continuo subiecit : Filios procreare, matresfa- 
« milias esse ». * 

Quantum vero hoc Dei beneficium sit et matrimonii 
bonum ex hominis dignitate et altissimo fine apparet. Homo 
enim vel solius rationalis naturae praestantia omnes alias 
creaturas visibiles superat. Accedit, quod Deus homines 
generari vult, non ut solum sint et impleant terram, sed 
multo magis, ut Deicultores sint, ipsum cognoscant et 
ament eoque tandem perenniter fruantur in caelis ; qui finis 
ex mirabili hominis per Deum in supernaturalem ordinem 
elevatione, omne superat quod oculus vidit, et auris audivit 
et in cor hominis ascendit. ° Ex quo facile apparet proles, 
omnipotenti Dei virtute, coniugibus cooperantibus, orta, 
quantum divinae bonitatis sit donum, quam egregius ma- 
trimonii fructus. 

Christiani vero parentes intelligant praeterea se non 
iam solum ad genus humanum in terra propagandum et 
conservandum, immo vero, non ad quoslibet veri Dei cul- 
tores educandos destinari, sed ad pariendam Ecclesiae 
Christi subolem, ad cives Sanctorum et domesticos Dei ‘ 
procreandos, ut populus Dei et Salvatoris nostri cultui ad- 
dictus in dies augeatur. Etsi enim christiani coniuges, 
quamvis ipsi sanctificati, sanctificationem in prolem trans- 
fundere non valent, immo naturalis generatio vitae facta 
est mortis via, qua originale peccatum transeat in prolem ; 
aliquid tamen quodammodo participant de primaevo illo 
paradisi coniugio, cum eorum sit propriam subolem Eccle- 
siae offerre, ut ab illa matre filiorum Dei fecundissima per 


1 Tim., V, 14. 

2S, Auveust., De bono coniug., cap. 24, n. 32. 
* Cfr. I Cor., Il, 9. 

* Cfr. Ephes., II, 19. 

lavacrum baptismatis ad supernaturalem iustitiam regene- 
retur, et vivum Christi membrum, immortalis vitae parti- 
ceps, atque aeternae gloriae, quam omnes toto pectore con- 
cupiscimus, heres tandem fiat. 

Quae si perpendat mater vere christiana, intelliget pro- 
fecto, celsiore quodam et pleno solatii sensu, de se illud Re- 
demptoris nostri dictum esse : « Mulier... cum peperit pue- 
« Tum, iam non meminit pressurae, propter gaudium, quia 
« natus est homo in mundum » ; * omnibusque materni of- 
ficii doloribus, curis, oneribus maior éffecta, multo iustius 
et sanctius quam matrona illa romana, Gracchorum mater, 
florentissima liberorum corona in Domino gloriabitur. 
Uterque vero coniux hos liberos, prompto gratoque animo 
e manu Dei susceptos, ut talentum sibi a Deo commissum 
intuebitur, quod non in suum neque in terrenae tantum rei- 
publicae commodum impendat, sed in die rationis Domino 
cum fructu restituat. 

Procreationis autem beneficio bonum prolis haud sane 
absolvitur, sed alterum accedat oportet, quod debita prolis 
educatione continetur. Parum profecto generatae proli 
atque adeo toti generi humano providisset sapientissimus 
Deus, nisi, quibus potestatem et ius dederat generandi, iis- 
dem ius quoque et officium tribuisset educandi. Neminem . 
enim latere potest prolem, ne in iis quidem quae ad natu- 
ralem vitam, multoque minus in iis quae ad vitam super- 
naturalem pertinent, sibi ipsam sufficere et providere posse, 
sed aliorum auxilio, institutione, educatione per multos 
annos indigere. Compertum autem est, natura Deoque iu- 
bentibus, hoc educandae prolis ius et officium illorum in 
primis esse, qui opus naturae generando coeperunt, inchoa- 
tumque, imperfectum relinquentes, certae ruinae exponere 
omnino vetantur. Iamvero huic tam necessariae libero- 
rum educationi optima qua fieri potuit ratione provisum 


Io., XVI, 21. 
Acta, vol. XXII, n. 13. — 31-12-990. 

est in matrimonio, in quo, cum parentes insolubili inter se 
vinculo connectantur, utriusque opera mutuumque auxi- 
lium semper praesto est. 

Cum autem de christiana iuventutis educatione alias 
copiose egerimus, ' haec omnia nunc iteratis Sancti Augu- 
stini verbis complectamur: « In prole [attenditur], ut 
« amanter suscipiatur...., religiose educetur »;* quod quidem 
ipsum in Codice iuris canonici quoque nervose edicitur : 
« Matrimonii finis primarius est procreatio atque educatio 
« prolis ». ° 

Neque id denique silendum quod, cum tantae digni- 
tatis tantique momenti sit utrumque hoc munus parentibus 
in bonum prolis commissum, facultatis a Deo ad novam vi- 
tam procreandam datae honestus quilibet usus, ipso Crea- 
tore ipsaque naturae lege iubentibus, solius matrimonii ius 


est ac privilegium et intra sacros connubii limites est omnino 
continendus. 


Alterum matrimonii bonum, quod diximus ab Augu- 
stino commemoratum, est bonum FIDEI, quae est mutua 
coniugum in contractu coniugali implendo fidelitas, ut 
quod ex hoc contractu divina lege sancito alteri coniugi 
unice debetur, id neque ei denegetur neque cuivis permit- 
tatur ; neque ipsi coniugi concedatur quod, utpote divinis 
iuribus ac legibus contrarium et a fide coniugali maxime 
alienum, concedi nunquam potest. 

Quapropter haec fides in primis postulat absolutam 
coniugii unitatem, quam in protoparentum matrimonio 
Creator ipse praestituit, cum illud noluerit esse nisi inter 
unum virum et mulierem unam. Et quamquam deinde hanc 
primaevam legem supremus Legislator Deus ad tempus 
aliquantum relaxavit, nullum tamen dubium est quin illam 


1 Litt. Encycl. Divini illius Magistri, 31 Dec. 1929. 
2 S. Auaust., De Gen. ad litt., lib. IX, cap. 7, n. 12. 
5 Cod. iur. can., c. 1013, § 1. 

pristinam perfectamque unitatem ex integro restituerit 
omnemque dispensationem abrogaverit Evangelica Lex, ut 
Christi verba et constans Ecclesiae sive docendi sive agendi 
modus palam ostendunt. Iure igitur Sacra Tridentina Sy- 
nodus sollemniter professa est : « Hoc autem vinculo duos 
« tantummodo copulari et coniungi Christus Dominus aper- 
« tius docuit, cum ... dixit : Itaque tam non sunt duo, sed 
« una caro ». * 

Nec vero tantum damnatam voluit Christus Dominus 
quamlibet, sive successivam sive simultaneam, quae dici- 
tur, polygamiae et polyandriae formam, externumve aliud 
quodvis inhonestum opus, .sed, ut sacra connubii septa in- 
violata prorsus custodiantur, ipsas quoque de his omnibus 
cogitationes voluntarias atque desideria prohibuit : « Ego 
« autem dico vobis quia omnis qui viderit mulierem ad con- 
« cupiscendum eam, iam moechatus est eam in corde 
« suo ». ? Quae Christi Domini verba ne alterutrius quidem 
coniugis consensu irrita fieri possunt; Dei enim et naturae 
exhibent legem, quam nulla unquam hominum voluntas in- 
fringere aut flectere valet .° 

Quin et mutua inter ipsos coniuges familiaris consue- 
tudo ut bonum fidei debito splendeat nitore, nota castitatis 
insigniri debet, ita ut coniuges ad Dei naturaeque legis nor- 
mam sese in omnibus gerant, et sapientissimi sanctissimi- 
que Creatoris voluntatem cum magna erga Dei opus reve- 
rentia semper sequi studeant. 


Haec autem, quae a Sancto Augustino aptissime appel- 
latur castitatis fides, et facilior et multo etiam iucundior ac 
nobilior efflorescet ex altero capite praestantissimo : ex con- 
iugali scilicet amore, qui omnia coniugalis vitae officia per- 
vadit et quemdam tenet in christiano coniugio principatum 


’ Conc. Trident., sess. XXIV. 
Mattu., V, 28. 
* Cfr. Decr. S. Officii, 2 Mart. 1679, propos. 50. 

nobilitatis. « Postulat praeterea matrimonii fides ut vir et 
« uxor singulari quodam sanctoque ac puro amore coniuncti 
« sint ; neque ut adulteri inter se ament, sed ut Christus 
« dilexit Ecclesiam ; hanc enim regulam Apostolus praescri- 
« psit, cum ait: Viri, diligite uxores vestras sicut et Chri- 
« stus dilexit Ecclesiam ,; * quam certe immensa illa caritate, 
« non sui commodi gratia, sed Sponsae tantum utilitatem 
« Sibi proponens, complexus est ». * Caritatem igitur dici- 
mus, non carnali tantum citiusque evanescente inclinatione 
innixam, neque in blandis solum verbis, sed etiam in intimo 
animi affectu positam atque, - siquidem probatio dilectionis 
exhibitio est operis,* - opere externo comprobatam. Hoc 
autem opus in domestica societate non modo mutuum auxi- 
lium complectitur, verum etiam ad hoc extendatur oportet, 
immo hoc in primis intendat, ut coniuges inter se iuventur 
ad interiorem hominem plenius in dies conformandum per- 
ficiendumque ; ita ut per mutuam vitae consortionem in 
virtutibus magis magisque in dies proficiant, et praecipue in 
vera erga Deum proximosque caritate crescant, in qua de- 
nique « universa Lex pendet et Prophetae ». * Scilicet abso- 
lutissimum totius sanctitatis exemplar hominibus a Deo 
propositum, quod est Christus Dominus, omnes cuiuscum- 
que sunt condicionis et quamcumque honestam vitae ratio- 
nem inierunt, possunt ac debent imitari atque, Deo adiu- 
vante, ad summum quoque christianae perfectionis fasti- 
gium, ut complurium Sanctorum exemplis comprobatur, 
pervenire. 

Haec mutua coniugum interior conformatio, hoc assi- 
duum sese invicem perficiendi studium, verissima quadam 
ratione, ut docet Catechismus Romanus, ° etiam primaria 
matrimonii causa et ratio dici potest, si tamen matrimo- 

Ephes., V, 2%; cfr. Col., Ill, 19. 

® Catech. Rom., Il, cap. VIII, q. 24. 

$ Cfr. S. Greco. M., Homil. XXX in Evang., (lo., X1V, 23-31), n. 1. 


* Matra., XXII, 40. 
5 Cfr. Catech. Rom., p. Il, cap. VIII, q. 13. 

nium non pressius ut institutum ad prolem rite procrean- 
dam educandamque, sed latius ut totius vitae communio, 
consuetudo, societas accipiatur. 

Cum hac eadem caritate reliqua coniugii tam iura 
quam officia componantur necesse est; ita ut non solum 
iustitiae lex, sed etiam caritatis norma sit illud Apostoli : 
« Uxori vir debitum reddat ; similiter autem et uxor viro ».’ 

Firmata denique huius caritatis vinculo domestica so- 
cietate, floreat in ea necesse est ille, qui ab Augustino vo- 
catur ordo amoris. Qui quidem ordo et viri primatum in 
uxorem et liberos, et uxoris promptam nec invitam subie- 
ctionem obtemperationemque complectitur, quam commen- 
dat Apostolus his verbis: « Mulieres viris suis subditae 
« sint sicut Domino ; quoniam vir caput est mulieris, sicut 
« Christus caput est Ecclesiae ». ’ 

Haec autem obtemperatio non libertatem negat neque 
aufert, quae ad mulierem tam pro humanae personae prae- 
stantia quam pro nobilissimis uxoris, matris, sociae mune- 


_Tibus pleno jure pertinet ; neque obsecundare eam iubet qui- 


buslibet viri optatis, ipsi forte rationi vel uxoris dignitati 
minus congruentibus; nec denique uxorem aequiparandam 
docet personis, quae in jure minores dicuntur, quibus ob 
maturioris iudicii defectum vel rerum humanarum imperi- 
tiam liberum suorum iurium exercitium concedi non sgolet ; 
sed vetat exaggeratam illam licentiam, quae familiae bo- 
num non curat, vetat in hoc familiae corpore cor separari a 
capite, cum maximo totius corporis detrimento et proximo 
ruinae periculo. Si enim vir est caput, mulier est cor, et si- 
cut ille principatum tenet regiminis, haec amoris principa- 
tum sibi ut proprium vindicare potest et debet. 

Haec dein uxoris viro suo obtemperatio, ad gradum et 
modum quod attinet, varia esse potest pro variis persona- 
rum, locorum, temporum condicionibus ; immo si vir officie 

suo defuerit, uxoris est vices eius in dirigenda familia sup- 
plere. At ipsam familiae structuram eiusque legem praeci- 
puam, a Deo constitutam et firmatam, evertere aut tangere 
numquam et nusquam licet. 

Persapienter de hoc uxorem inter et virum ordine ser- 
vando fel. rec. decessor Noster Leo XIII in iis, quas com- 
memoravimus, de christiano coniugio Encyclicis Litteris 
docet : « Vir est familiae princeps et caput mulieris ; quae 
« tamen, quia caro est de carne illius, et os de ossibus 
« elus, subiciatur pareatque viro, in morem non ancillae, 
« sed sociae ; ut scilicet oboedientiae praestitae nec hone- 
« stas nec dignitas absit. In eo autem qui praeest, et in 
« hac quae paret, cum imaginem uterque referant alter 
« Christi, altera Ecclesiae, divina caritas esto perpetua 
« moderatrix officii » * 

Haec sunt igitur, quae bono fidei comprehenduntur : 
unitas, castitas, caritas, honesta nobilisque oboedientia ; 
quae, quot sunt nomina, tot sunt coniugum atque coniugii 
emolumenta, quibus pax, dignitas, felicitas matrimonii in 
tuto collocentur atque promoveantur. Quare mirum profe- 
cto non est, hanc fidem inter eximia et matrimonii propria 
bona semper fuisse numeratam atque habitam. 


Attamen tantorum beneficiorum summa completur 
et quasi cumulatur illo christiani coniugii bono, quod Augu- 
stini verbo nuncupavimus SACRAMENTUM, quo denotatur et 
vinculi indissolubilitas et contractus in efficax gratiae si- 
gnum per Christum facta elatio atque consecratio. 

Et primo quidem, indissolubilem foederis nuptialis fir- 
mitatem ipse Christus urget dicendo : « Quod Deus coniun- 
« xit, homo non separet » *; et: « Omnis, qui dimittit uxo- 
« rem suam, et alteram ducit, moechatur : et qui dimissam 
« a viro ducit, moechatur ». ° 

4 Litt. Eneycl. Arcanum, 10 Febr. 1880. 

In hac autem indissolubilitate Sanctus Augustinus hoc 
quod vocat bonum sacramenti ponit apertis his verbis : « In 
« sacramento autem [attenditur], ut coniugium non sepa- 
« retur, et dimissus aut dimissa, nec causa prolis, alteri 
« coniungatur ». * 

Atque haec inviolabilis firmitas, quamquam non eidem 
perfectissimaque mensura ad singula, ad omnia tamen vera 
coniugia pertinet : nam illud Domini: Quod Deus coniunzit, 
homo non separet, cum de protoparentum connubio, cuius- 
vis futuri coniugii prototypo, dictum sit, ad omnia pror- 
sus vera matrimonia spectare necesse est. Quamquam igi- 
tur ante Christum illa primaevae legis sublimitas et seve- 
ritas adeo temperata est, ut Moyses ipsius populi Dei civi- 
bus ad duritiam cordis eorum libellum repudii certis de cau- 
sis dare permiserit ; Christus tamen pro sua supremi legis- 
latoris potestate hanc maioris licentiae permissionem re- 
vocavit et primaevam in integrum restituit legem per illa 
verba nunquam oblivioni danda: Quod Deus coniunzit, 
homo non separet. Quare sapientissime fel. rec. Pius VI 
decessor Noster ad Agriensem Episcopum rescribens : 
« Quo manifesto patet, inquit, matrimonium vel in ipso 
« statu naturae, ac sane ante multo quam ad proprie dicti 
« Sacramenti dignitatem eveheretur, sic divinitus institu- 
« tum esse, ut secum afferat perpetuum indissolubilemque 
« nexum, qui proinde nulla civili lege solvi queat. Itaque 
« licet Sacramenti ratio a matrimonio seiungi valeat, ve- 
« lut inter infideles, adhuc tamen in tali matrimonio, si- 
« quidem verum est matrimonium, perstare debet, omni- 
« noque perstat perpetuus ille nexus, qui a prima origine 
« divino iure matrimonio ita cohaeret, ut nulli subsit ci- 
« vili potestati. Atque adeo quodcumque matrimonium 
« contrahi dicatur, vel ita contrahitur ut reapse sit ve- 
«Tum matrimonium, tumque adiunctum habebit perpe- 
« tuum illum nexum divino iure omni vero matrimonio 


1 §. Avaust., De Gen. ad litt., lib. IX, c. 7, n. 12. 


Acta Apostolicae Sedis - Commentarium Oficiale 


« cohaerentem ; vel contrahi supponitur sine illo perpetuo 
« nexu, tumque matrimonium non est, sed illicita coniun- 
« ctio divinae legi ex obiecto repugnans ; quae proinde nec 
« iniri potest nec retineri ». * 

Quod si exceptioni, etsi rarissimae, haec firmitas obno- 
xia videatur, ut in quibusdam coniugiis naturalibus solum 
inter infideles initis vel, si inter christifideles, ratis illis qui- 
dem sed nondum consummatis, ea exceptio non ex homi- 
num voluntate pendet, neque potestatis cuiuslibet mere hu- 
manae, sed ex iure divino, cuius una custos atque interpres 
est Ecclesia Christi. Nulla tamen, neque ullam ob causam, 
facultas huiusmodi cadere unquam poterit in matrimonium 
christianum ratum atque consummatum. In eo enim, quem- 
admodum maritale foedus plene perficitur, ita maxima quo- 
que ex Dei voluntate firmitas atque indissolubilitas, nulla 
hominum auctoritate relaxanda, elucet. 

Huius autem divinae voluntatis intimam rationem si 
reverenter investigare velimus, Venerabiles Fratres, facile 
eam inveniemus in mystica christiani connubii significa- 
tione, quae in consummato inter fideles matrimonio plene 
perfecteque habetur. Teste enim Apostolo, in sua (quam ab 
initio innuimus) ad Ephesios epistola, * christianorum 
connubium perfectissimam illam refert coniunctionem, 
quae Christum inter et Ecclesiam intercedit : « Sacramen- 
« tum hoc magnum est, ego autem dico, in Christo et in Ec- 
« clesia » : quae quidem coniunctio, quamdiu Christus vivet 
et Ecclesia per ipsum, nulla profecto separatione unquam 
dissolvi poterit. Quod etiam Sanctus Augustinus diserte do- 
cet his verbis: « Hoc enim custoditur in Christo et Ec- 
« clesia, ut vivens cum vivente in aeternum nullo divortio 
« separetur. Cuius Sacramenti tanta observatio est in civi- 
« tate Dei nostri, ... hoc est in Ecclesia Christi ..., ut cum 
« filiorum procreandorum causa, vel nubant feminae, vel 

« ducantur uxores, nec sterilem coniugem fas sit relin- 
« quere ut alia fecunda ducatur. Quod si quisquam -fece- 
« rit, non lege huius saeculi (ubi, interveniente repudio, 
« sine crimine conceditur cum aliis alia copulare connu- 
« bia ; quod etiam sanctum Moysen Dominus propter duri- 
« tiam cordis illorum Israelitis permisisse testatur) ; sed 
« lege Evangelii reus est adulterii, sicut etiam illa si alteri 
« nupserit ». ’ 


Quot vero quantaque ex matrimonii indissolubilitate 
fluant bona, eum fugere non potest qui vel obiter cogitet 
sive de coniugum prolisque bono sive de humanae societa- 
tis salute. Et primum quidem coniuges in hac firmitate cer- 
tum habent perennitatis signaculum, quod generosa pro- 
priae personae traditio et intima suorum animorum conso- 
ciatio suapte natura tantopere exigit, cum vera caritas finem 
nesciat. * Firmum praeterea adstruitur fidae castitati pro- 
pugnaculum contra infidelitatis incitamenta, si qua inte- 
rius exteriusve obiciantur ; anxio timori num adversitatis 
aut senectutis tempore alter coniux sit recessurus, quivis 
praecluditur aditus eiusque loco quieta statuitur certitudo. 
Servandae item utriusque coniugis dignitati ac mutuo au- 
xilio praestando quam aptissime providetur, cum per inso- 
lubile vinculum perpetuo perseverans coniuges continenter 
admoneantur se non caducarum rerum causa, nec cupidi- 
tati ut inservirent, sed ut altiora et perpetua bona sibi mu- 
tuo procurarent, nuptiale iniisse consortium, quod nisi 
morte solvi non queat. Liberorum quoque tuitioni et educa- 
tioni, quae ad multos annos produci debet, optime consu- 
litur, cum gravia et diuturna huius officii onera unitis viri- 
bus facilius a parentibus ferantur. Neque minora toti hu- 
manae consortioni oriuntur bona. Usu enim cognitum ha- 
bemus matrimoniorum inconcussam firmitatem uberrimum 

esse honestae vitae morumque integritatis fontem ; hoc au- 
tem ordine servato, felicitas salusque rei publicae in tuto 
positae sunt : nam talis est civitas, quales sunt familiae et 
homines, ex quibus ea constat, ut corpus ex membris. Qua- 
propter, cum de privato coniugum et prolis, tum de publico 
societatis humanae bono optime merentur, qui inviolabi- 
lem matrimonii firmitatem strenue defendunt. 


Verum hoc sacramenti bono, praeter indissolubilem 
firmitatem, multo etiam celsiora emolumenta continentur, 
per ipsam Sacramenti vocem aptissime designata ; christia- 
nis enim hoc non inane et vacuum est nomen, cum Christus 
Dominus « Sacramentorum institutor atque perfector », 
suorum fidelium matrimonium ad verum et proprium No- 
vae Legis Sacramentum provehendo, illud re vera effecerit 
peculiaris illius interioris gratiae signum et fontem, qua 
eius « naturalem illum amorem perficeret, et indissolubi- 
« lem unitatem confirmaret, coniugesque sanctificaret ». * 

Et quoniam Christus ipsum coniugalem inter fide- 
les validum consensum signum gratiae constituit, ratio Sa- 
cramenti cum christiano coniugio tam intime coniungitur, 
ut nullum inter baptizatos verum matrimonium esse pos- 
sit, « quin sit eo ipso Sacramentum » °* 

Cum igitur sincero animo fideles talem consensum 
praestant, aperiunt sibi sacramentalis gratiae thesaurum, 
ex quo supernaturales vires hauriant ad officia et munera 
sua fideliter, sancte, perseveranter ad mortem usque adim- 
plenda. 

Hoc enim Sacramentum, in iis qui obicem, ut aiunt, non 
opponunt, non solum permanens vitae supernaturalis prin- 
cipium, gratiam scilicet sanctificantem, auget, sed etiam 
peculiaria addit dona, bonos animi motus, gratiae germina, 

naturae vires augendo ac perficiendo, ut coniuges non ra- 
tione tantum intelligere, sed intime sapere firmiterque te- 
nere, efficaciter velle et opere perficere valeant quidquid ad 
statum coniugalem eiusque fines et officia pertinet ; ius de- 
nique iis concedit ad actuale gratiae auxilium toties impe- 
trandum, quotiescumque ad munera huius status adim- 
plenda eo indigent. 

Attamen, cum divinae providentiae in ordine superna- 
turali lex sit ut homines ex Sacramentis, quae post ade- 
ptum rationis usum recipiant, fructum plenum non colli- 
gant, nisi gratiae respondeant, gratia matrimonii magna 
ex parte talentum inutile, in agro reconditum, manebit, nisi 
coniuges supernaturales vires exerceant ac recepta gratiae 
semina colant atque evolvant. Si autem, faciendo quod in 
se est, ad gratiam se dociles praebeant, sui status onera 
ferre atque officia implere poterunt eruntque tanto Sacra- 
mento roborati et sanctificati et quasi consecrati. Nam, 
ut Sanctus Augustinus docet, sicut per Baptismum et 
Ordinem homo deputatur et iuvatur sive ad vitam chri- 
stiano more degendam sive ad sacerdotale munus geren- 
dum, eorumque sacramentali auxilio nunquam destituitur, 
eodem fere modo (quamquam non per characterem sacra- 
mentalem), fideles, qui semel matrimonii vinculo iuncti 
fuerint, eius sacramentali adiutorio ac ligamine privari 
nunquam possunt. Quin immo, ut addit idem Sanctus 
Doctor, vinculum illud sacrum, etiam adulteri facti, secum 
trahunt, quamquam non iam ad gratiae gloriam, sed ad 
noxam criminis, « sicut apostata anima, velut de coniugio 
« Christi recedens, etiam fide perdita, Sacramentum fidei 
« non amittit, quod lavacro regenerationis accepit ». * 

lidem vero coniuges, aureo Sacramenti ligamine non 
constricti sed ornati, non impediti sed roborati, omnibus 
viribus ad hoc nitantur, ut suum connubium non solum per 
Sacramenti vim et significationem, sed etiam per ipsorum 

mentem ac mores sit semper et maneat viva imago fecun- 
dissimae illius unionis Christi cum Ecclesia, quae est vene- 
randum profecto perfectissimae caritatis mysterium. 

Quae omnia, Venerabiles Fratres, si attento animo et 
viva fide perpendantur, si eximia haec matrimonii bona, 
proles, fides, sacramentum, debita luce illustrentur, nemo 
potest divinam sapientiam et sanctitatem et benignitatem 
non admirari, quae cum dignitati ac felicitati coniugum, 
tum humani generis conservationi propagationique, in sola 
nuptialis foederis casta sacraque consortione procurandae, 
tam copiose providerit. 


II. 


Quo libentius tantam casti connubii praestantiam per- 
pendimus, Venerabiles Fratres, eo magis Nobis dolendum 
videtur, quod divinum hoc institutum, nostra potissimum 
aetate, spretum saepe ac passim abiectum conspicimus. 

Non iam enim occulte neque in tenebris, sed palam, 
quovis pudoris sensu deposito, qua voce qua scriptis, scae- 
nicis cuiusque generis ludis, fabulis romanensibus, amato- 
riis ludicrisque narrationibus, cinematographicis quae di- 
cuntur imaginibus, radiophonicis orationibus, omnibus de- 
nique recentioris scientiae inventis, matrimonii sanctitas 
vel conculcatur vel deridetur ; divortia, adulteria, turpis- 
sima quaeque vitia aut laudibus extolluntur aut saltem iis 
depinguntur coloribus, ut ab omni culpa et infamia vindi- 
cari videantur. Nec desunt libri, quos scientificos praedi- 
care non verentur, sed qui re vera non raro solum quodam 
scientiae fuco idcirco illiti sunt, quo faciliorem inveniant 
sese insinuandi viam. Quae autem in iis propugnantur do- 
ctrinae, eae venditantur tamquam recentioris ingenii por- 
tenta, illius nimirum ingenii, quod, veritatis unice studio- 

sum, praeiudicatas quaslibet veterum opiniones abdicasse 
perhibetur, quodque inter has obsoletas opiniones etiam 
traditam de coniugio christianam doctrinam amandat atque 
relegat. 

Et instillantur haec omne genus hominibus, divitibus 
et egenis, operariis et heris, doctis et indoctis, solutis et 
connubio ligatis, Dei cultoribus et osoribus, adultis et iuve- 
nibus ; his praesertim, utpote faciliori captu praedae, peio- 
res struuntur insidiae. 

Non omnes quidem novarum huiusmodi doctrinarum 
fautores ad extrema quaeque indomitae libidinis consecta- 
ria devehuntur: sunt qui, medio quasi itinere consistere 
enisi, in quibusdam tantum divinae naturalisque legis 
praeceptis aliquid nostris temporibus concedendum pu- 
tent. Sed hi quoque, plus minusve conscii, emissarii sunt 
illius inimici nostri, qui semper conatur zizania supersemi- 
nare in medio tritici. ' Nos igitur, quos Paterfamilias agri 
sui custodes posuit, quosque sacrosanctum urget officium 
cavendi ne bonum semen herbis nocentibus opprimatur, No- 
bismet ipsis a Spiritu Sancto dicta existimamus gravissima, 
quibus Apostolus Paulus dilectum suum Timotheum hor- 
tabatur verba : « Tu vero vigila... Ministerium tuum imple... 
« Praedica verbum, insta opportune, importune, argue, ob- 
« secra, increpa in omni patientia et doctrina ». * 

Et quoniam, ut inimici fraudes vitari possint, detegi 
eas ante necesse est, multumque iuvat eius fallacias incau- 
tis denuntiare, quamvis profecto mallemus huiusmodi fla- 
gitia nec nominare « sicut decet Sanctos », * propter ani- 
marum tamen bonum et salutem, ea penitus silere non pos- 
sumus. 

Utigitur ab horum malorum fontibus incipiamus, prae- 
cipua eorum radix in eo est quod matrimonium non ab Au- 

ctore naturae institutum neque a Christo Domino in veri 
Sacramenti dignitatem evectum, sed ab hominibus inven- 
tum vocitent. In natura ipsa eiusque legibus alii se nihil 
matrimonii invenisse asseverant, sed deprehendisse tan- 
tum procreandae vitae facultatem ad eamque quoquo pacto 
satiandam impulsum vehementem ; alii tamen initia quae- 
dam ac veluti germina veri connubii in hominis natura inve- 
niri agnoscunt, quatenus, nisi stabili quodam vinculo con- 
socientur homines, dignitati coniugum et naturali prolis 
propagandae et educandae fini bene provisum non esset. 
Nihilominus hi quoque docent matrimonium ipsum, quippe 
quod illa germina excedat, variis concurrentibus causis, sola 
hominum mente inventum, sola hominum voluntate esse in- 
stitutum. 

Quanto opere autem hi omnes errent quamque tur- 
piter ab honestate deflectant, iam ex his constat quae 
de origine ac natura.coniugii, de finibus bonisque in eo in- 
sitis Nostris his Litteris exposuimus. Perniciosissima vero 
haec commenta esse, ex consectariis etiam’ elucet, quae 
ipsi illorum defensores inde deducunt : leges, instituta ac 
mores quibus connubium regatur, cum sola hominum vo- 
luntate sint parta, ei soli subesse, ideoque pro humano lu- 
bitu et humanarum rerum vicissitudinibus condi, immu- 
tari, abrogari et posse et debere ; generativam autem vim, 
quippe quae in ipsa natura nitatur, et sacratiorem esse et 
latius patere quam matrimonium: exerceri igitur posse 
tam extra quam intra connubii claustra, etiam neglectis 
matrimonii finibus, quasi scilicet impudicae mulieris licen- 
tia eisdem fere gaudeat iuribus, quibus legitimae uxoris 
casta maternitas. 

Hisce principiis innixi, quidam eo devenerunt, ut nova 
effingerent coniunctionum genera, ad praesentes hominum 
ac temporum rationes, ut opinantur, accommodata, quae 
totidem novas matrimonii species esse volunt: aliud ad tem- 
pus, aliud ad experimentum, aliud amicale quod plenam 

matrimonii licentiam omniaque iura sibi vindicat, dempto 
tamen indissolubili vinculo et prole exclusa, nisi partes 
suam vitae communionem et consuetudinem in pleni iuris 
matrimonium deinde converterint. 

Immo non desunt qui velint et instent ut etiam legi- 
bus huiusmodi portenta probentur aut saltem publicis 
populorum usibus institutisque excusentur ; et ne suspicari 
quidem videntur talia nihil sane habere recentioris culturae 
de qua tantopere gloriantur, sed nefandas esse corruptelas, 
quae ad barbaros quarumdam ferarum gentium usus 
etiam cultas nationes procul dubio redigerent. 


Sed, ut ad singula iam, Venerabiles Fratres, tractanda 
accedamus, quae singulis -matrimonii bonis opponuntur, 
primum de prole sit sermo, quam multi molestum connubii 
onus vocare audent, quamque a coniugibus, non per hone- 
stam continentiam (etiam in matrimonio, utroque consen- 
tiente coniuge, permissam) sed vitiando naturae actum, 
studiose arcendam praecipiunt. Quam quidem facinorosam 
licentiam alii sibi vindicant, quod prolis pertaesi solam sine 
onere voluptatem explere cupiunt, alii quod dicunt se neque 
continentiam servare, neque ob suas vel matris vel rei fami- 
liaris difficultates prolem admittere posse. 

At nulla profecto ratio, ne gravissima quidem, efficere 
potest, ut quod intrinsece est contra naturam, id cum na- 
tura congruens et honestum fiat. Cum autem actus coniugii 
suapte natura proli generandae sit destinatus, qui, in eo 
exercendo, naturali hac eum vi atque virtute de industria 
destituunt, contra naturam agunt et turpe quid atque in- 
trinsece inhonestum operantur. 

Quare mirum non est, ipsas quoque Sacras Litteras te- 
stari Divinam Maiestatem summo prosequi odio hoc ne- 
fandum facinus illudque interdum morte puniisse, ut me- 
morat Sanctus Augustinus: « Illicite namque et turpiter 
« etiam cum legitima uxore concumbitur, ubi prolis conce- 

« ptio devitatur. Quod faciebat Onan, filius Ludae, et occidit 
« illum propter hoc Deus ». ' 

Cum igitur quidam, a christiana doctrina iam inde ab 
initio tradita neque umquam intermissa manifesto rece- 
dentes, aliam nuper de hoc agendi modo doctrinam sol- 
lemniter praedicandam censuerint, Ecclesia Catholica, cui 
ipse Deus morum integritatem honestatemque docendam 
et defendendam commisit, in media hac morum ruina po- 
sita, ut nuptialis foederis castimoniam a turpi hac labe im- 
munem servet, in signum legationis suae divinae, altam 
per os Nostrum extollit vocem atque denuo promulgat: 
quemlibet matrimonii usum, in quo exercendo, actus, de in- 
dustria hominum, naturali sua vitae procreandae vi desti- 
tuatur, Dei et naturae legem infringere, et eos qui tale quid 
commiserint gravis noxae labe commaculari. 

Sacerdotes igitur, qui confessionibus audiendis dant 
operam, aliosque qui curam animarum habent, pro suprema 
Nostra auctoritate et omnium animarum salutis cura, ad- 
monemus, ne circa gravissimam hanc Dei. legem fideles 
sibi commissos errare sinant, et multo magis, ut ipsi se ab 
huiusmodi falsis opinionibus immunes custodiant, neve in 
iis ullo modo conniveant. Si quis vero Confessarius aut ani- 
marum Pastor, quod Deus avertat, fideles sibi creditos aut 
in hos errores ipsemet induxerit, aut saltem sive approbando 
sive dolose tacendo in iis confirmarit, sciat se Supremo [u- 
dici Deo de muneris proditione severam redditurum esse 
rationem, sibique dicta existimet Christi verba: « Caeci 
« sunt, et duces caecorum : caecus autem, si caeco ducatum 
« praestet, ambo in foveam cadunt ». * 

Causae vero, ob quas matrimonii malus usus defendi- 
tur, non raro, - ut de iis quae turpes sunt taceamus, - fictae 
aut exaggeratae proferuntur. Nihilominus pia Mater Ec- 


1S. Aueust., De coniug. adult., lib. 11, n. 12; cfr. Gen., XXXVIII, 8-10; S. Poe 

clesia optime intelligit atque persentit quae de matris sa- 
nitate, vita periclitantis, dicuntur. Ecquis nisi miserenti 
animo haec perpendere possit? Quis non summa afficiatur 
admiratione, si quando matrem cernat vix non certae sese 
morti, heroica fortitudine, offerentem, ut proli semel con- 
ceptae vitam conservet? Quod ipsa fuerit perpessa ut na- 
turae officium plene impleret, id unus Deus ditissimus et 
miserentissimus retribuere poterit, dabitque profecto men- 
suram non tantum confertam sed supereffluentem. ' 

Optime etiam novit Sancta Ecclesia, non raro alterum 
ex coniugibus pati potius quam patrare peccatum, cum ob 
gravem omnino causam perversionem recti ordinis permit- 
tit, quam ipse non vult, eumque ideo sine culpa esse, modo 
etiam tunc caritatis legem meminerit et alterum a peccando 
arcere et removere ne negligat. Neque contra naturae ordi- 
nem agere ii dicendi sunt coniuges, qui iure suo recta et na- 
turali ratione utuntur, etsi ob naturales sive temporis sive 
quorundam defectuum causas nova inde vita oriri non pos- 
sit. Habentur enim tam in ipso matrimonio quam in coniu- 
galis iuris usu etiam secundarii fines, ut sunt mutuum adiu- 
torium mutuusque fovendus amor et concupiscentiae seda- 
tio, quos intendere coniuges minime vetantur, dummodo 
salva semper sit intrinseca illius actus natura ideoque eius 
ad primarium finem debita ordinatio. 

Vehementer item Nos percellunt illorum coniugum ge- 
mitus, qui, dura egestate oppressi, gravissimam in alendis 
liberis difficultatem patiuntur. 

At cavendum omnino est ne funestae externarum rerum 
conditiones multo funestiori errori occasionem praebeant. 
Nullae enim exsurgere possunt difficultates quae man- 
datorum Dei, actus, ex interiore natura sua malos, vetan- 
tium, obligationi derogare queant; in omnibus vero rerum 
adiunctis semper possunt coniuges, gratia Dei roborati, suo 
munere fideliter fungi et castitatem a turpi hac macula illi- 

batam in coniugio conservare ; nam stat fidei christianae 
veritas, Synodi Tridentinae magisterio expressa: « Nemo 
« temeraria illa et a Patribus sub anathemate prohibita voce 
« uti [debet], Dei praecepta homini iustificato ad obser- 
« vandum esse impossibilia. Nam Deus impossibilia non 
« iubet, sed iubendo monet et facere quod possis, et petere 
« quod non possis, et adiuvat ut possis ».' Eademque do- 
ctrina iterum sollemniterque praecepta est ab Ecclesia et 
confirmata in damnatione haeresis iansenianae, quae contra 
Dei bonitatem haec blasphemare erat ausa: « Aliqua Dei 
« praecepta hominibus iustis volentibus et conantibus, se- 
« cundum praesentes, quas habent, vires, sunt impossibilia : 
« deest quoque illis gratia, qua possibilia fiant ». * 

Sed aliud, etiam, Venerabiles Fratres, gravissimum 
commemorandum est facinus, quo vita prolis, in sinu ma- 
terno reconditae, attentatur. Id autem permissum volunt 
alii et matris patrisve beneplacito relictum ; alii tamen illi- 
citum dicunt, nisi pergraves accedant causae, quas medicae, 
socialis, eugenicae indicationis nomine appellant. Hi omnes 
quod ad poenales rerpublicae leges attinet, quibus genitae 
necdum natae prolis peremptio prohibetur, exigunt, . ut 
quam singuli, alii aliam, defendunt indicationem, eandem 
etiam leges publicae agnoscant et ab omni poena liberam 
declarent. Immo nec desunt qui postulent, ut ad has leti- 
feras sectiones magistratus publici praebeant auxiliatrices 
manus; id quod, proh dolor !, alicubi quam frequentissime 
fieri omnibus notum est. 

Quod vero attinet ad « indicationem medicam et the- 
rapeuticam » - ut eorum verbis utamur - iam diximus, Ve- 
nerabiles Fratres, quantopere Nos misereat matris, cui ex 
naturae officio gravia imminent sanitatis, immo ipsius vi- 
tae pericula : at quae possit umquam causa valere ad ullo 


1 Concil. Trident., sess. VI, cap. 11. 

modo excusandam directam innocentis necem ? De hac enim 
hoc loco agitur. Sive ea matri infertur sive proli, contra Dei 
praeceptum est vocemque naturae : « Non occides! ». * Res 
enim aeque sacra utriusque vita, cuius opprimendae nulla 
esse unquam poterit ne publicae quidem auctoritati facul- 
tas. Ineptissime autem haec contra innocentes repetitur e 
iure gladii, quod in solos reos valet ; neque ullum viget hic 
cruentae defensionis ius contra iniustum aggressorem (nam 
quis innocentem parvulum iniustum aggressorem vocet?) ; 
neque ullum adest « extremae necessitatis ius » quod 
vocant, quodque usque ad innocentis directam occisionem 
pervenire possit. In utraque igitur et matris et prolis vita 
tuenda ac servanda probi expertique medici cum laude eni- 
tuntur ; contra, nobili medicorum nomine et laude indignis- 
simos se ii probarent, quotquot alterutri, per speciem medi- 
eandi, vel falsa misericordia moti, -ad mortem insidiarentur. 

Quae quidem plane severis consonant verbis quibus 
Episcopus Hipponensis in coniuges depravatos invehitur, 
qui proli quidem praecavere student, at, si nullo exitu, nefa- 
rie eam interimere non verentur: « Aliquando eo usque, 
« inquit, pervenit haec libidinosa crudelitas vel libido cru- 
« delis, ut etiam sterilitatis venena procuret, et si nihil va- 
« luerit, conceptos fetus aliquo modo intra viscera exstin- 
« guat ac fundat, volendo suam prolem prius interire quam 
« Vivere, aut si in utero iam vivebat, occidi antequam nasci. 
« Prorsus, si ambo tales sunt, coniuges non sunt: et si ab 
« initio tales fuerunt, non sibi per connubium sed per stu- 
« prum potius convenerunt ; si autem non ambo sunt tales, 
« audeo dicere : aut illa est quodammodo meretrix mariti, 
« aut ille adulter uxoris ». * 

Quae autem afferuntur pro sociali et eugenica indica- 
tione, licitis honestisque modis et intra debitos limites, 


' Exod., XX, 13; cfr. Decr. S. Offic. 4 Maii 1898, 24 Lulii 1895, 31 Maii 1884. 

earum quidem rerum ratio haberi potest et debet; at ne- 
cessitatibus, quibus eae innituntur, per occisionem inno- 
centium providere velle absonum est praeceptoque divino 
contrarium, apostolicis etiam verbis promulgato : Non esse 
facienda mala ut eveniant bona. ' 

lis denique, qui apud nationes principatum tenent fe- 
runtve leges, oblivioni dare non licet auctoritatis publicae 
esse, congruis legibus poenisque, innocentium vitam defen- 
dere, idque eo magis, quo minus ii, quorum vita pericli- 
tatur et impugnatur, se ipsi defendere valent, inter quos 
primum sane locum tenent infantes in visceribus mater- 
nis abditi. Quod si publici magistratus parvulos illos non 
solum non tueantur, sed, legibus suisque ordinationibus, 
permittant atque adeo tradant medicorum aliorumve ma- 
nibus occidendos, meminerint Deum iudicem esse et 
vindicem sanguinis innocentis, qui de terra clamat ad 
caelum. * 

Reprobetur denique oportet perniciosus ille usus, qui 
proxime quidem naturale hominis ius ad matrimonium ine- 
undum spectat, sed ad prolis quoque bonum vera quadam 
ratione pertinet. Sunt enim qui, de finibus eugenicis ni- 
mium solliciti, non solum salubria quaedam dent consilia ad 
futurae prolis valetudinem ac robur tutius procurandum - 
quod rectae rationi utique contrarium non est - sed cuilibet 
alii etiam altioris ordinis fini ewgenicum anteponant, et con- 
iugio auctoritate publica prohiberi velint eos omnes ex 
quibus, secundum disciplinae suae normas et coniecturas, 
propter hereditariam transmissionem, mancam vitiosamque 
prolem generatum iri censent, etiamsi iidem sint ad matvi- 
monium ineundum per se apti. Quin immo naturali illa fa- 
cultate, ex lege, eos, vel invitos, medicorum opera privari 
volunt; neque id ad cruentam sceleris commissi poenam pu- 

blica auctoritate repetendam, vel ad futura eorum crimina 
praecavenda, licebit, scilicet contra omne ius et fas ea.ma- 
gistratibus civilibus arrogata facultate, quam numquam ha- 
buerunt nec legitime habere possunt. 

Quicumque ita agunt, perperam dant oblivioni san- 
ctiorem esse familiam Statu, hominesque in primis non 
terrae et tempori, sed caelo et aeternitati generari. Et fas 
profecto non est homines, matrimonii ceteroqui capaces, 
quos, adhibita etiam omni cura et diligentia, nonnisi man- 
cam genituros esse prolem conicitur, ob eam causam gravi 
culpa onerare si coniugium contrahant, quamquam saepe 
matrimonium iis dissuadendum est. 

Publici vero magistratus in subditorum membra dire- 
ctam potestatem habent nullam ; ipsam igitur corporis in- 
tegritatem, ubi nulla intercesserit culpa nullaque adsit 
cruentae poenae causa, directo laedere et attingere nec eu- 
genicis nec ullis aliis de causis possunt unquam. Idem do- 
cet Sanctus Thomas Aquinas, cum, inquirens num humani 
iudices ad futura mala praecavenda hominem possint malo 
quodam plectere, id quidem concedit quod ad quaedam alia 
mala, sed iure meritoque negat quod ad corporis laesio- 
nem: « Numquam secundum humanum iudicium aliquis 
« debet puniri, sine culpa, poena flagelli, ut occidatur, vel 
« mutiletur vel verberetur ».* 

Ceterum, quod ipsi privati homines in sui corporis 
membra dominatum alium non habeant quam qui ad eorum 
naturales fines pertineat, nec possint ea destruere aut mu- 
tilare aut alia via ad naturales functiones se ineptos red- 
dere, nisi quando bono totius corporis aliter provideri ne- 
queat, id christiana doctrina statuit atque ex ipso humanae 
rationis lumine omnino constat. 


Iam ut ad alterum caput errorum, quod fidem coniugii 
respicit, veniamus, quidcumque in prolem peccatur, conse- 

quens est in fidem quoque coniugii peccari quodammodo, 
cum alterum alteri sit connexum matrimonii bonum. At 
totidem praeterea contra coniugii fidem singillatim enume- 
randa sunt errorum et corruptelarum capita, quot eadem 
fides complectitur domesticas virtutes: castam scilicet 
utriusque coniugis fidelitatem, uxoris honestam viro obtem- 
perationem, firmam denique germanamque inter utrumque 
caritatem. 

Fidelitatem igitur primo corrumpunt, qui huius tem- 
poris opinionibus ac moribus de falsa quadam nec innocua 
amicitia cum extraneis indulgendum putant, et maiorem 
quandam in mutuis hisce rationibus sentiendi atque agendi 
licentiam coniugibus concedendam esse asserunt, idque 
eo magis quod (ut autumant) non pauci habeant congeni- 
tam indolem sexualem, cui intra angustos connubii monoga- 
mici limites satisfacere non possint. Quapropter honesto- 
rum coniugum rigidum illum animi habitum, qui omnem 
cum extraneis libidinosum affectum et actum damnat et 
recusat, obsoletam quandam esse censent mentis animique 
debilitatem, aut abiectam et vilem obtrectationem seu ze- 
lotypiam ; et ideo, quaecumque de fide coniugali retinenda 
latae fuerint poenales reipublicae leges, eas irritas esse vo- 
lunt, aut certe irritandas. 

Nobilis quidem castorum coniugum animus commenta 
haec, vel sola natura duce, ut vana et turpia respuit profe- 
cto atque contemnit ; et hanc naturae vocem approbat sane 
atque confirmat cum Dei mandatum « Non moechaberis », * 
tum illud Christi: « Omnis, qui viderit mulierem ad con- 
« cupiscendum eam, iam moechatus est eam in corde 
« suo ». * Nullae autem humanae consuetudines vel exem- 
pla prava, nullaque progressae humanitatis species pote- 
runt unquam huius divini praecepti vim infirmare. Nam 
quemadmodum unus idemque « Iesus Christus heri et ho- 


' Euod., XX, 14. 
* Matrn., V, 28. 


| 
\ 
| 
| 
| 
| 


Acta Pi PP. XI 567 


die ipse et in saecula », * ita una eademque Christi doctrina 
permanet, ex qua ne unus quidem apex praeteribit, donec 
omnia fiant. * 

Quicumque vero nuptialis fidei et castimoniae nitorem 
scribendo dicendoque obscurant, iidem errorum magistri 
fidam honestamque mulieris viro obtemperationem facile 
labefactant. Audacius etiam complures ex iis indignam 
illam esse alterius coniugis erga alterum servitutem effu- 
tiunt ; aequalia inter coniuges omnia esse iura ; quae cum 
unius servitute violentur, quandam mulieris emancipatio- 
nem superbissime praedicant peractam esse vel peragen- 
dam. Hanc autem triplicem, sive in domestica societate re- 
genda, sive in re familiari administranda, sive in prolis vita 
arcenda vel perimenda, statuunt, et socialem, oeconomicam, 
physiologicam vocant: physiologicam quidem, quatenus 
mulieres ab oneribus uxoris, sive coniugalibus, sive mater- 
nis, pro sua libera voluntate solutas aut solvendas volunt 
(hanc autem non emancipationem, sed nequam facinus esse 
iam satis diximus) ; oeconomicam vero, qua volunt mulie- 
rem, etiam inscio et repugnante viro. libere posse sua sibi 
negotia habere, gerere, administrare, liberis, marito fami- 
liaque tota posthabitis ; socialem denique, quatenus ab 
uxore curas domesticas sive liberorum sive familiae remo- 
vent, ut, iis neglectis, suo ingenio indulgere valeat, et ne- 
gotiis officiisque etiam publicis addicatur. 

At ne haec quidem est vera mulieris emancipatio ne- 
que illa rationi congruens et dignissima libertas, quae chri- 
stianae nobilisque mulieris et uxoris muneri debetur ; po- 
tius est muliebris ingenii et maternae dignitatis corruptie 
et totius familiae perversio, qua maritus privatur uxore, 
proles matre, domus familiaque tota vigili semper custode. 
Quin immo in ipsius mulieris perniciem vertitur haec falsa 
libertas et non naturalis cum viro aequalitas; nam si mulier 

ab regia illa descendit sede, ad quam per Evangelium 
intra domesticos parietes evecta est, brevi in veterem ser- 
vitutem (sin minus specie, re tamen vera) redigetur, fiet- 
que, ut apud ethnicos erat, merum viri instrumentum. 

Aequalitas autem illa iurium, quae tantopere exagge- 
ratur et praetenditur, in iis quidem agnosci debet, quae 
propria sunt personae ac dignitatis humanae, quaeque nu- 
ptialem pactionem consequuntur et coniugio sunt insita ; 
in lisque profecto uterque coniux eodem omnino iure gau- 
det eodemque debito tenetur ; in ceteris, inaequalitas quae- 
dam et temperatio adesse debet, quam familiae bonum ac 
debita domesticae societatis et ordinis unitas firmitasque 
postulant. 

Sicubi tamen sociales et oeconomicae condiciones mu- 
lieris nuptae, ob mutatos conversationum humanarum mo- 
dos et usus, aliquo pacto mutari debent, auctoritatis publi- 
cae est, civilia uxoris iura ad huius temporis necessitates et 
indigentias aptare, habita quidem ratione eorum, quae exi- 
gunt diversa sexus feminei indoles naturalis, morum hone- 
stas, commune familiae bonum, modo etiam essentialis ordo 
societatis domesticae incolumis maneat, qui altiore quam 
humana, id est, divina auctoritate atque sapientia conditus 
est, et nec legibus publicis nec privatis beneplacitis mu- 
tari potest. 


Sed ulterius etiam progrediuntur recentiores coniugii 
osores, eo quod germano solidoque amori, coniugalis feli- 
citatis et intimae dulcedinis fundamento, caecam quandam 
sufficiunt indolis convenientiam consensionemque ingenii, 
quam sympathiam vocant ; qua cessante, relaxari vinculum 
docent quo solo uniuntur animi, ac plene dissolvi. Quid hoc 
erit aliud nisi domum super arenam aedificare? Quam, cum 
primum obiecta fuerit adversitatum fluctibus, ait Christus 
Dominus labefactandam esse continuo et collapsuram : 
« Et flaverunt venti et irruerunt in domum illam, et ceci- 

« dit et fuit ruina illius magna ». ' At contra, quae supra 
petram constituta fuerit domus, mutua nempe inter coniu- 
ges caritate, et deliberata ac constanti animorum coniun- 
ctione solidata, nulla concutietur adversitate, nedum ever- 
tatur. 


Praestantissima quidem hactenus duo priora christiani 
coniugii bona vindicavimus, Venerabiles Fratres, quibus 
hodierni societatis eversores insidiantur. Sed sicut haec 
bona tertium, quod sacramenti est, longe antecellit, ita nil 
mirum quod hanc imprimis excellentiam multo acrius vi- 
demus ab iisdem oppugnari. Et primum quidem tradunt, 
matrimonium rem esse omnino profanam mereque civilem, 
nec ullo modo religiosae societati, Ecclesiae Christi, sed 
uni societati civili committendam ; tum vero addunt a quo- 
vis indissolubili vinculo nuptiale foedus esse liberandum, 
coniugum secessionibus seu divortiis non modo toleratis, 
sed lege sancitis ; ex quo denique fiet ut, omni spoliatum 
sanctitate, coniugium in rerum profanarum ac civilium nu- 
mero iaceat. 

Primum illud in eo statuunt, quod actus ipse civilis 
sit pro vero contractu nuptiali habendus (matrimonium 
civile id vocitant) ; actus religiosus autem sit additum quid- 
dam, vel ad summum, plebi superstitiosiori permittendum. 
Deinde, sine ulla reprehensione volunt ut liceat connubia 
a catholicis hominibus cum acatholicis misceri, nulla reli- 
gionis habita ratione neque quaesito religiosae auctoritatis 
consensu. Alterum, quod sequitur, in perfectis divortiis 
excusandis ponitur, et in legibus iis civilibus laudandis ac 
provehendis, quae ipsius vinculi solutioni favent. 

Quod ad religiosam cuiusvis coniugii et multo magis 
christiani matrimonii et sacramenti indolem attinet, cum 
quae de hac re notanda sunt, Leonis XIII Litteris En- 

cyclicis, quas saepe commemoravimus quasque Nostras 
quoque diserte iam fecimus, fusius tractentur gravibusque 
fulciantur argumentis, ad eas hinc remittimus nec nisi per- 
pauca nunc Nobis repetenda ducimus. 

Vel solo rationis lumine, maxime si vetusta historiae 
monumenta investigentur, si constans populorum conscien- 
tia interrogetur, si omnium gentium instituta et mores con- 
sulantur, satis constat sacrum quiddam ac religiosum in- 
esse in ipso naturali coniugio, « non adventitium sed inge- 
« nitum, non ab hominibus acceptum, sed natura insitum », 
cum « habeat Deum auctorem, fueritque vel a principio 
« quaedam Incarnationis Verbi Dei adumbratio ». ' Con- 
surgit enim sacra coniugii ratio, quae intime cum religione 
et sacrarum rerum ordine coniuncta est, cum ex origine illa 
divina, quam supra commemoravimus, tum ex fine ad in- 
generandam educandamque Deo subolem, ac Deo item con- 
iuges christiano amore mutuoque adiumento addicendos ; 
tum denique ex eiusdem naturali coniugii officio, providen- 
tissima Dei Conditoris mente instituto, ut.quoddam sit 
transvehendae vitae quasi vehiculum, quo parentes divi- 
nae omnipotentiae velut administri inserviunt. Ad haec ac- 
cedit nova dignitatis ratio ex Sacramento petita, qua ma- 
trimonium christianorum evasit longe nobilissimum atque 
ad tantam excellentiam provectum, ut « mysterium ma- 
gnum », « honorabile ... in omnibus », apparuerit Apo- 
stolo. * 

Quae religiosa matrimonii indoles, celsaque eius gra- 
tiae et coniunctionis Christum inter et Ecclesiam signifi- 
catio, sanctam ab sponsis postulat erga christianum con- 
nubium reverentiam sanctumque studium, ut matrimo- 
nium quod ipsi inituri sunt, ad archetypum illud ipsum 
quam proxime accedat. 

At multum in hoc deficiunt, et aliquando non sine 

salutis aeternae periculo, qui temere mixtas ineunt nu- 
ptias, a quibus maternus Ecclesiae amor et providentia, 
gravissimis de causis, retrahit suos, quemadmodum ex 
multis apparet documentis, illo Codicis canone comprehen- 
sis, qui haec decernit: « Severissime Ecclesia ubique 
« prohibet, ne matrimonium ineatur inter duas personas 
« baptizatas quarum altera sit catholica, altera vero 
« sectae haereticae seu schismaticae adscripta; quod si 
« adsit perversionis periculum coniugis catholici et prolis, 
« coniugium ipsa etiam lege divina vetatur ». ' Quod si Ec- 
clesia interdum, pro temporum, rerum, personarum ratio- 
nibus, a severioribus his praescriptis (salvo iure divino, et 
per opportunas cautiones remoto, quantum fieri potest, per- 
versionis periculo) dispensationem non recusat, difficulter 
tamen fieri potest ut coniux catholicus nonnihil detrimenti 
ex istis nuptiis non capiat. | 

Unde in prognatos haud raro derivatur lugenda a re- 
ligione defectio vel saltem praeceps decursus in religiosam 
illam negligentiam seu, quam vocant, indifferentiam, infi- 
delitati impietatique proximam. Illud etiam accedit quod 
in mixtis nuptiis multo difficilior reddatur viva illa animo- 
rum conformatio, mysterium, quod diximus, arcanam ni- 
mirum Ecclesiae cum Christo coniunctionem, imitatura. 

Facile enim deficiet arctior animorum communio, quae 
sicuti est Ecclesiae Christi signum et nota, ita christiani 
coniugii signum sit oportet, decus et ornamentum. Nam 
distrahi solet aut saltem relaxari animorum vinculum, ubi 
in rebus ultimis et summis, quas homo veneratur, idest in 
religionis veritatibus et sensibus, dissimilitudo mentium 
habetur et voluntatum intercedit diversitas. Ex quo pericu- 
lum est, ne langueat inter coniuges caritas, itemque labe- 
factetur domesticae societatis pax et felicitas, quae ex cor- 
dium potissimum unitate proficiscitur. Nam, ut iam ante 
tot saecula antiquum Ius Romanum definierat : « Nuptiae 


~ 


1 Cod. tur. can., c. 1060, 


572 Acta Apostolicae Sedis - Commentarium Officiale 


« sunt coniunctio maris et feminae et consortium omnis 
« vitae, divini et humani iuris communicatio ».' 

At maxime, ut iam monuimus, Venerabiles Fratres, 
restitutionem istam perfectionemque matrimonii a Christo 
Redemptore statutam augescens in dies divortiorum faci- 
litas impedit. Quin immo neopaganismi fautores, tristi re- 
rum usu nihil edocti, in sacram coniugii indissolubilitatem, 
legesque eam iuvantes, acrius in dies invehi pergunt, ac li- 
cere divortia decernendum esse contendunt, ut alia scili- 
cet, eaque humanior, lex obsoletis legibus sufficiatur. 

Divortiorum autem causas ii quidem multas in me- 
dium proferunt et varias; e personarum vitio seu culpa 
alias profectas, alias in rebus positas (subiectivas illas, has 
obiectivas appellant) ; quaecumque denique individuam vi- 
tae societatem asperiorem efficiunt atque ingratam. Has 
porro causas ac leges multiplici ex capite probari volunt : 
ex utriusque bono coniugis in primis, sive alter innocens est 
atque a reo propterea secedendi suo iure gaudens, sive sce- 
leribus obnoxius, eaque de causa ab ingrata et coacta con- 
iunctione seiungendus ; deinde e bono prolis, quae recta in- 
stitutione destituitur vel eiusdem fructus amittit, cum ni- 
mis facile, e parentum discordiis aliisque male factis offen- 
sionem passa, a virtutis via abstrahatur ; denique ex com- 
muni bono societatis, quod postulet, primo ut ea matri- 
monia exstinguantur penitus, quae iam nihil valeant ad id 
assequendum quod natura spectat ; dein ut coniugibus di- 
scedendi potestas fiat lege, cum ut avertantur crimina quae 
ex eorumdem coniugum convictu vel consociatione facile 
essent pertimescenda, tum ne magis in dies ludibrio ha- 
beatur iudiciale forum et legum auctoritas, eo quod coniu- 
ges, ad exoptatam divortii sententiam impetrandam, aut 
crimina, ob quae iudex ad normam legis solvere valeat 
vinculum, consulto committant, aut eadem se commisisse, 
coram iudice, licet rerum condicionem clare ipse perspiciat, 


' Mopestinus (in Dig., lib. XXIII, 11: De ritu nuptiarum), lib. 1, Regularum. 

insolenter mentiantur atque peiurent. Quamobrem blate- 
ratur, leges omnibus his necessitatibus, mutatisque tempo- 
rum condicionibus, hominum opinionibus, civitatum insti- 
tutis ac moribus esse omnino conformandas : quae vel sin- 
gula, maxime vero omnia in unum collecta, facultatem di- 
vortiorum certis de causis concedendam prorsus esse lucu- 
lentissime testentur. 

Alii, ulterius mira procacitate progressi, matrimonium 
utpote contractum mere privatum, consensui item arbitrio- 
que privato utriusque contrahentis, ut fit in ceteris priva- 
tis contractibus, prorsus esse relinquendum opinantur, 
quavis propterea de causa dissolvendum. 

Verum, contra has quoque insanias omnes stat, Venera- 
biles Fratres, una lex Dei certissima, a Christo amplis- 
sime confirmata, nullis hominum decretis vel scitis popu- 
lorum, nulla legumlatorum voluntate debilitanda: « Quod 
Deus coniunxit, homo non separet ». ' Quod quidem si iniu- 
rid homo separaverit, irritum id prorsus fuerit ; iure pro- 
pterea, ut plus semel vidimus, Christus ipse asseveravit : 
« Omnis qui dimittit uxorem suam et alteram ducit, moe- 
« chatur ; et qui dimissam a viro ducit, moechatur ». * Et 
haec Christi verba quodcumque respiciunt matrimonium, 
etiam naturale tantum et legitimum ; omni enim vero ma- 
trimonio convenit illa indissolubilitas, qua illud partium 
beneplacito et omni saeculari potestati, ad vinculi solutio- 
nem quod pertinet, est omnino subtractum. 

Memoria item renovanda est sollemnis iudicii, quo 
Concilium Tridentinum sub poena anathematis haec re- 
probavit : « Si quis dixerit propter haeresim aut molestam 
« cohabitationem aut affectatam absentiam a coniuge dis- 
« solvi posse matrimonii vinculum : anathema sit »;° et: 
« Si quis dixerit, Ecclesiam errare, cum docuit et docet, 


Martu., XIX, 6. 

« iuxta evangelicam et apostolicam doctrinam propter adul- 
« terium alterius coniugum matrimonii vinculum non posse 
« dissolvi, et utrumque, vel etiam innocentem, qui causam 
« adulterio non dedit, non posse, altero coniuge vivente, 
« aliud matrimonium contrahere, moecharique eum, qui, 
« dimissa adultera, aliam duxerit, et eam, quae, dimisso 
« adultero, alii nupserit : anathema sit ». ' 

Quod si non erravit neque errat Ecclesia, cum haec do- 
cuit et docet, ideoque certum omnino est matrimonii 
vinculum ne ob adulterium quidem dissolvi posse, in com- 
perto est reliquas tanto debiliores, quae afferri solent, di- 
vortiorum causas multo minus valere nihilique prorsus esse 
faciendas. 

Ceterum quae supra contra vinculi firmitatem e tri- 
plici illo capite obiiciunt, ea facile dissolvuntur. Incom- 
moda enim illa omnia arcentur ac pericula propulsantur, si 
quando, in extremis illis adiunctis, discessio permittatur 
coniugum imperfecta, id est incolumi atque integro vinculo, 
quam lex ipsa Ecclesiae concedit claris canonum verbis, 
quae de separatione tori et mensae et habitationis decer- 
nunt. * Iam secessionis huiusmodi causas, conditiones, mo- 
dum simul et cautelas, quibus et liberorum institutioni et 
familiae incolumitati fiat satis, atque incommoda item 
omnia, sive ea coniugi, sive proli, sive ipsi civili communi- 
tati impendent, quoad poterit, praecaveantur, legum erit 
sacrarum statuere, et ex parte saltem, etiam civilium le- 
gum, pro civilibus scilicet rationibus atque effectibus. 

Quaecumque autem ad firmitatem coniugii indissolu- 
bilem asserendam afferri solent et supra attigimus, constat 
eadem eodemque iure valere sive ad necessitatem faculta- 
temque divortiorum excludendam, sive ad potestatem ea 
concedendi cuilibet magistratui negandam ; quot item pro 
priore illa stant praeclara emolumenta, totidem contra ap- 


' Concil. Trid., sess. XXIV, c. 7. 
Cod. iur. can., cc. 1128 sqq. 


Acta Pii PP. XI bie 


parent in altera parte detrimenta, cum singulis tum uni- 
versae hominum societati perniciosissima. 

Atque, ut iterum sententiam decessoris Nostri affe- 
ramus, quantam materiam bonorum in se coniugii indisso- 
lubilis firmitas contineat, tantam malorum segetem divortia 
complecti, vix attinet dicere. Hinc videlicet, incolumi vin- 
culo, tuta ac secura matrimonia conspicimus, illinc, coniu- 
gum secessionibus propositis vel ipsis divortiorum periculis 
obiectis, ipsa foedera nuptialia mutabilia aut certe anxiis 
obnoxia fieri suspicionibus. Hinc mutua benevolentia conso- 
ciatioque bonorum confirmata mirifice; illinc, ex ipsa seces- 
sionis facta potestate, extenuata miserrime. Hinc coniu- 
gum castae fidei addita peropportuna praesidia ; illinc in- 
fidelitati perniciosa incitamenta suppeditata. Hinc libezo- 
rum susceptio, tuitio, educatio provecta efficaciter ; illine 
gravioribus usque detrimentis affecta. Hinc inter familias 
cognatosque discordiis multiplex praeclusus aditus; illine 
discordiarum occasio oblata frequentius. Hine facilius op- 
pressa, illinc iacta copiosius multoque latius semina simul- 
tatum. Hinc potissimum dignitas officiumque mulierum, in 
societate sive domestica sive civili, redintegrata feliciter ac 
restituta ; illinc indigne depressa, siquidem in periculum 
coniciuntur uxores « ne cum libidini virorum inservierint, 
pro derelictis habeantur ». * 

Et quoniam ad perdendas familias, ut iam Leonis XIII 
gravissimis verbis concludamus, « frangendasque regnorum 
« opes nihil tam valet, quam corruptela morum ; facile per- 
« spicitur, prosperitati familiarum ac civitatum maxime 
« inimica esse divortia, quae a depravatis populorum mori- 
« bus nascuntur, ac, teste rerum usu, ad vitiosiores vitae 
« privatae et publicae consuetudines aditum ianuamque pa- 
« tefaciunt. Multoque esse graviora haec mala constabit, 81 
« consideretur, frenos nullos futuros tantos qui concessam 
« semel divortiorum facultatem valeant intra certos, aut 


‘ Leo XIII, Litt. Encyel. Arcanum, 10 Febr. 1880. 

« ante provisos, limites coercere. Magna prorsus est vis 
« exemplorum, maior cupiditatum : hisce incitamentis fieri 
« debet, ut divortiorum libido latius quotidie serpens, plu- 
« rimorum animos invadat, quasi morbus contagione 
« vulgatus, aut agmen aquarum, superatis aggeribus, 
« exundans ». * 

Ideoque, ut in iisdem Litteris legitur, « nisi consilia 
« mutentur, perpetuo sibi metuere familiae et societas hu- 
« Mana debebunt, ne miserrime coniciantur in .... rerum 
«omnium certamen atque discrimen ».* Quae quidem 
omnia quam vere ante quinquaginta annos praenuntiata 
fuerint. abunde confirmat crescens in dies morum corruptio 
et inaudita familiae depravatio in iis regionibus, ubi Com- 
munismus plene dominatur. 


IIT. 


Quid sapientissimus nostri generis Creator ac Redem- 
ptor de humano coniugio statuerit, Venerabiles Fratres, huc 
usque venerabundi admirati sumus, simulque doluimus 
tam pium divinae Bonitatis consilium ab humanis cupidi- 
tatibus, erroribus, vitiis frustrari conculcarique nunc pas- 
sim. Consentaneum igitur est ut animum Nostrum paterna 
quadam cum sollicitudine ad opportuna invenienda remedia 
convertamus, quibus perniciosissimi quos recensuimus abu- 
sus tollantur et debita matrimonio reverentia ubique resti- 
tuatur. 

Ad quod in primis iuvat certissimum illud in memo- 
riam revocare, quod in sana philosophia atque adeo in sa- 
cra theologia sollemne est : quaecumque nimirum a recto 
ordine declinarunt, non posse ea in pristinum ac suae na- 
turae congruentem statum alia via reduci, quam ad divi- 
nam rationem, quae (ut docet Angelicus) * omnis rectitu- 


' Litt. Encyel. Arcanum, 10 Febr. 1880. 
* Litt. Encyel. Arcanum, 10 Febr. 1880. 
* S. Taom. Aguin., Summ. theolog., 19-29%, q. 91, a. 1-2. 

dinis exemplar est, revertendo. Quae quidem fel. rec. de- 
cessor Noster Leo XIII contra Naturalistas gravissimis 
hisce verbis iure urgebat : « Lex est provisa divinitus, ut 
« quae a Deo et natura auctoribus instituta sunt, ea tanto 
« plus utilia ac salutaria experiamur, quanto magis statu 
« nativo manent, integra atque incommutabilia, quando- 
« quidem procreator rerum omnium Deus probe novit quid 
« singularum institutioni et conservationi expediret, cun- 
« ectasque voluntate et mente sua sic ordinavit, ut suum 
« unaquaeque exitum convenienter habitura sit. At si rerum 
« ordinem providentissime constitutum immutare et per- 
« turbare hominum temeritas aut improbitas velit, tum 
« vero etiam sapientissime atque utilissime instituta aut 
« Obesse incipiunt, aut prodesse desinunt, vel quod vim iu- 
« vandi mutatione amiserint vel quod tales Deus ipse poe- 
«nas malit de mortalium superbia atque audacia su- 
« mere ». * 

Oportet igitur ad rectum ordinem in re coniugali resti- 
tuendum, ut omnes divinam de matrimonio rationem con- 
templentur ad eamque se conformare studeant. 

Verum, cum huic studio indomitae praesertim concu- 
piscentiae vis obsistat, quae sane potissima est causa cur 
contra sanctas matrimonii leges peccetur, cumque homo 
cupiditates suas sibi subditas habere non possit, nisi prius 
se subiciat Deo, hoc primum curandum erit secundum ordi- 
nem divinitus statutum. Nam firma lex est, ut quicumque 
se Deo subiecerit, gaudeat ille subici sibi, divina gratia opi- 
tulante, concupiscentiam animique sui motus ; qui vero re- 
bellis Deo fuerit, illatum sibi a violentis cupiditatibus in- 
testinum bellum experiatur ac doleat. Quod quam sapien- 
ter decretum sit, ita exponit S. Augustinus: « Hoc enim 
« expedit : inferius subici superiori; ut et ille qui sibi 
« subici vult quod est inferius se, subiciatur superiori se. 
« Agnosce ordinem, quaere pacem ! Tu Deo, tibi caro. Quid 

1 Litt. Eneyel. Arcanum, 10 Febr. 1880, 

« justius? quid pulchrius? Tu maiori, minor tibi: servi tu 
« ei, qui fecit te, ut tibi serviat quod factum est propter te. 
« Non enim hunc ordinem novimus, neque hunc ordinem 
« commendamus : T7bi caro, et tu Deo! sed : Tu Deo, et tibi 
« caro! Si autem contemnis, 7’ Deo, numquam efficies, ut 
« Tibi caro. Qui non obtemperas Domino, torqueris a 
« ». 

Quem divinae Sapientiae ordinem ipse beatissimus 
Doctor Gentium, afflante Spiritu Sancto, testatur ; cum 
enim veterum sapientum meminisset, qui cognitum a se et 
exploratum omnium rerum Conditorem adorare et revereri 
renuissent : « Propterea, inquit, tradidit illos Deus in de- 
« sideria cordis eorum, in immunditiam, ut contumeliis 
« afficiant corpora sua in semetipsis » ; et iterum: « pro- 
« pterea tradidit illos Deus in passiones ignominiae ». ” 
« Deus (enim) superbis resistit, humilibus autem dat gra- 
« tiam », * sine qua, quemadmodum idem Doctor Gentium 
monet, homo nequit rebellem coercere concupiscentiam. * 

Quoniam igitur huius indomiti impetus nequaquam, 
ut requiritur, temperari poterunt, nisi prius animus ipse 
demissum pietatis et reverentiae obsequium Conditori suo 
praestiterit, prae ceteris id est necessarium, ut eos, qui se 
sacro coniugii vinculo nectunt, intima et germana pervadat 
totos erga Deum pietas, quae universam eorum vitam in- 
formet, mentem et voluntatem summa erga Dei Maiesta- 
tem impleat reverentia. 

Rectissime igitur et ad absolutissimam christiani sen- 
sus normam faciunt illi animarum Pastores qui coniuges, 
ne in matrimonio a Dei lege desciscant, in primis ad pie- 
tatis et religionis exercitia hortantur, ut Deo se totos tra- 
dant, eius auxilium assidue implorent, Sacramenta frequen- 


' S. Aueust., Enarrat. in Ps. 143. 
® Rom., I, 24, 26. 

Jac., IV, 6. 

‘ Cfr. Rom., VII, VIII. 

tent, piam semper et in omnibus devotam erga Deum vo- 
luntatem foveant atque servent. 

Falluntur vero vehementer qui, posthabitis aut negie- 
ctis his, quae naturam excedunt, rationibus, naturalium 
scientiarum usu et inventis (biologiae scilicet, scientiae 
transmissionis hereditariae, aliarumque id genus) homines 
inducere posse putant, ut carnis desideriis frenos iniciant. 
Quae non ita dicta volumus, perinde ac si res naturales, 
quae inhonestae non sint, parvi sint faciendae; unus est 
enim auctor et naturae et gratiae, Deus, qui utriusque ordi- 
nis bona in usum et utilitatem hominum contulit. luvari 
igitur possunt et debent fideles naturalibus quoque arti- 
bus ; sed errant qui has sufficere opinentur ad foederis nu- 
ptialis castitatem stabiliendam, aut iis maiorem vim inesse 
putent, quam gratiae supernaturalis auxilio. 

Haec autem coniugii et morum ad divinas de matri- 
monio leges conformatio, sine qua eius instauratio efficax 
esse non potest, postulat ut ab omnibus expedite, firma cer- 
titudine et nullo admixto errore quaenam sint eiusmodi le- 
ges dignosci possit. At nemo non videt, quot fallaciis aditus 
aperiretur et quanti errores admiscerentur veritati, si res 
singulis relinqueretur solo rationis lumine exploranda, aut 
si privata veritatis revelatae interpretatione investigaretur. 
Quod quidem si in multis aliis ordinis moralis veritatibus 
locum habet, id tamen potissimum in his, quae ad coniu- 
gium pertinent, attendi debet, ubi voluptatis libido irrum- 
pere in fragilem humani generis naturam eamque decipere 
et corrumpere facile possit ; idque eo magis, quod ad legis 
divinae observationem, ardua interdum, eademque diu con- 
iugibus experiunda sunt, quibus, ut rerum usu docemur, 
debilis homo quasi totidem utitur argumentis, ut a lege 
divina servanda sese eximat. 

Quapropter ut legis divinae non fictio aliqua aut cor- 
ruptio, sed vera germanaque cognitio humanas mentes col- 
lustret hominumque mores dirigat, pietati erga Deum eique 


| 

| 


580 Acta Apostolicae Sedis - Commentarium Officiale 


obsequendi studio sincera atque humilis erga Ecclesiam 
oboedientia adiungatur oportet. Ecclesiam enim constituit 
ipse Christus Dominus magistram veritatis, in his etiam 
quae ad mores pertinent regendos ordinandosque, etsi in 
his multa humanae rationi per se impervia non sunt. Deus 
enim, quemadmodum ad naturales religionis et morum ve- 
ritates quod pertinet, rationis lumini revelationem addidit 
ut, quae recta et vera sunt, « in praesenti quoque generis 
« humani conditione ab omnibus expedite, firma certitudine 
« et nullo admixto errore cognosci possint », ' ita Ecclesiam 
in eundem finem constituit totius de religione et moribus 
veritatis custodem et magistram ; cui propterea fideles, ut 
a mentis errore et a morum corruptione immunes serventur, 
oboediant, et mentem animumque subiciant. Et ne auxilio 
a Deo tam liberali benignitate collato se ipsi privent, neces- 
sario hanc oboedientiam praestare debent non solum sol- 
lemnioribus Ecclesiae definitionibus, verum etiam, servato 
modo, ceteris Constitutionibus et Decretis, quibus opiniones 
aliquae ut periculosae aut pravae proscribuntur et con- 
demnantur. * 

Quocirca christifideles caveant in his etiam, quae ho- 
die de matrimonio circumferuntur, quaestionibus, ne suo 
se iudicio nimis committant neve falsa rationis humanae 
‘libertate, seu « autonomia » quam vocant, allici se sinant. 
Alienissimum enim est ab omni veri nominis christiano, 
suo ingenio ita superbe fidere,-ut iis solum, quae ipse ex 
interioribus rerum visceribus cognoverit, assentiri velit, et 
Ecclesiam, ad omnes gentes docendas regendasque a Deo 
missam, rerum et adiunctorum recentium minus gnaram 
existimare, vel etiam iis tantum, quae per sollemniores 
quas diximus definitiones ea iusserit, assensum et oboedien- 
tiam praestare, perinde ac si opinari prudenter liceat cetera 
eius decreta aut falso laborare aut veritatis honestatisque 


‘ Conc. Vat., sess. III, cap. 2. 

causa niti non satis. Est proprium, contra, veri omnis chri- 
stifidelis, sive doctus hic est sive indoctus, in omnibus quae 
ad fidem et mores pertinent se regi et duci sinere a Sancta 
Dei Ecclesia, per eius Supremum Pastorem Romanum Pon- 
tificem, qui regitur ipse a lesu Christo Domino Nostro. 

Cum ergo omnia ad Dei legem et mentem reducenda 
sint, ut in universum et perpetuo matrimonii instauratio 
peragatur, summi sane momenti est, fideles bene de matri- 
monio edoceri : verbo et scripto, non semel nec leviter, sed 
saepe et solide, claris gravibusque argumentis, ut eiusmodi 
veritates intellectum percellant animumque permoveant. 
Sciant iidem assidueque recogitent quantam Deus sapien- 
tiam, sanctitatem, bonitatem erga humanum genus osten- 
derit, matrimonium instituendo, sacris legibus illud ful- 
ciendo, multoque tum magis cum ad Sacramenti dignita- 
tem mirifice evexit, per quam tam copiosus gratiarum fons 
christianis coniugibus patet, ut nobilissimis connubii fini- 
bus caste fideliterque inservire queant in sui et liberorum, 
totiusque societatis civilis atque humanae consortionis bo- 
num et salutem. 

Profecto, si hodierni matrimonii eversores toti in eo 
sunt, ut sermonibus, scriptis, libris et libellis, aliisque innu- 
meris modis mentes pervertant, animos corrumpant, con- 
iugalem castimoniam ludibrio dent, turpissima quaeque 
vitia laudibus efferant, multo magis Vos, Venerabiles Fra- 
tres, quos « Spiritus Sanctus posuit episcopos regere Ec- 
« clesiam Dei, quam acquisivit sanguine suo » * toti in eo 
esse debetis, ut per vos ipsi et per sacerdotes vobis commis- 
sos, atque adeo per apte electos laicos Actionis Catholicae a 
Nobis tantopere exoptatae et commendatae, in apostolatus 
hierarchici auxilium vocatos, omni qua par est via errori 
opponatis veritatem, turpi vitio splendorem castitatis, cu- 
puditatum servituti libertatem filiorum Dei, ’ iniquae di- 

vortiorum facilitati perennitatem genuinae in matrimonio 
caritatis et ad mortem usque inviolatum datae fidei sacra- 
mentum. 

Unde fiet, ut christifideles toto animo gratias Deo re- 
ferant, quod eius mandato ligentur et suavi quadam vi 
cogantur ut quam longissime fugiant a quavis carnis idolo- 
latria et ab ignobili libidinis servitute ; itemque ut magno- 
pere absterreantur omnique studio sese avertant a nefariis 
illis commentis, quae, in dedecus sane dignitatis humanae, 
voce et scripto, sub nomine « perfecti matrimonii » nunc 
ipsum circumferuntur, quaeque scilicet perfectum istud 
matrimonium idem tandem esse faciunt ac « matrimonium 
depravatum », prouti etiam, iure meritoque, dictum est. 

Haec salubris de matrimonio christiano instructio ac 


religiosa disciplina ab exaggerata illa institutione physio- 


logica longe distabit, qua, his nostris temporibus, nonnulli, 
qui se coniugalis vitae emendatores iactant, servire coniu- 
gibus contendunt, plurima verba de physiologicis his rebus 
faciendo, quibus tamen ars potius discitur callide peccandi 
quam virtus caste vivendi. 

Itaque, Venerabiles Fratres, Nostra toto animo faci- 
mus verba quibus decessor Noster fel. rec. Leo XIII in suis 
de matrimonio christiano Litteris Encyclicis universi orbis 
Episcopos est allocutus: « Quantum contentione assequi, 
« quantum auctoritate potestis, date operam, ut apud gen- 
« tes fidei Vestrae commendatas integra atque incorrupta 
« doctrina retineatur quam Christus Dominus et coelestis 
« voluntatis interpretes Apostoli tradiderunt, quamque Ec- 
« clesia Catholica religiose ipsa servavit, et a Christifide- 
« libus servari per omnes aetates iussit ». ' 


Verum, vel optima per Ecclesiam institutio sola non 
sufficit, ut matrimonii ad legem Dei conformatio rursus 
habeatur ; quamvis enim coniuges de christiano matrimo- 


1 Litt. Encyel. Arcanum, 10 Febr. 1880. 


| 
| 
| 


Acta Pi PP. XI 588 


nio doctrinam calleant, accedat tamen oportet ex parte 
eorum firmissima voluntas sanctas Dei et naturae de ma- 
trimonio leges servandi. Quidquid tandem verbo et scripto 
asseri et propagari velit, firmiter constanterque coniugibus 
sanctum ac sollemne esto: in omnibus quae ad matrimo- 
nium pertinent, sine ulla haesitatione Dei mandatis stare 
se velle : mutuo caritatis auxilio semper praestando, casti- 
tatis fide servanda, vinculi firmitate numquam violanda, 
iuribus per coniugium acquisitis non nisi christiane semper 
et moderate adhibendis, primo praesertim coniugii tempore, 
ut, si quando postea rerum adiuncta continentiam postula- 
rint, uterque iam assuetus continere, faciliore negotio, se 
queat. 

Magnopere autem ipsos, ut hanc firmam voluntatem 
concipiant, retineant atque exsecutioni mandent, iuvabit 
frequens sui status consideratio atque operosa recepti Sa- 
cramenti memoria. Meminerint assidue, se ad sui status 
officia et dignitatem peculiari veluti consecratos et robora- 
tos esse Sacramento, cuius efficax virtus, quamquam cha- 
racterem non imprimit, perpetuo tamen perseverat. Medi- 
tentur idcirco haec Sancti Cardinalis Roberti Bellarmino 
verba, solidi profecto solatii plena, qui cum aliis magnae 
notae theologis ita pie sentit et scribit : « Coniugii Sacra- 
« mentum duobus modis considerari potest : uno modo, dum 
« fit ; altero modo, dum permanet postquam factum est. Est 
« enim Sacramentum simile Eucharistiae, quae non solum 
« dum fit, sed etiam dum permanet, Sacramentum est ; dum 
« enim coniuges vivunt, semper eorum societas Sacramen- 
« tum est Christi et Ecclesiae ». ’ 

Verum ut huius Sacramenti gratia vim suam totam 
exserat, coniugum opera, prout iam monuimus, accedere 
debet, eaque in hoc esse, ut, quantum contentione possunt, 
in officiis implendis suis studiose elaborent. Quemadmodum 


1S. Ros. BeLtarmin., De controversiis, tom. [II, De Matr., controvers. II, 


cap. 6. 

enim in naturae ordine, ut vires a Deo datae plenam suam 
edant efficacitatem, eae ab hominibus proprio labore atque 
industria adhibendae sunt, quod si negligatur, nihil inde 
emolumenti colligitur; ita etiam vires gratiae, quae ex Sa- 
cramento in animum profluxere ibique manent, ab homini- 
bus proprio studio et labore exercendae sunt. Nolint ergo 
coniuges Sacramenti gratiam negligere, quae in ipsis est ; ' 
sed sedulam officiorum suorum observationem quamvis la- 
boriosam aggressi, ipsam illius gratiae vim efficaciorem in 
dies experientur. Et si quando condicionis suae vitaeque la- 
boribus gravius se premi sentiant, ne animos despondeant, 
sed sibi quodammodo dictum existiment id quod Timotheo 
discipulo carissimo, laboribus et contumeliis vix non deie- 
cto, S. Paulus Apostolus de Ordinis Sacramento scribebat : 
« Admoneo te ut resuscites gratiam Dei quae est in te per 
« impositionem manuum mearum. Non enim dedit nobis 
« Deus spiritum timoris sed virtutis et dilectionis et so- 
« brietatis ». * 


Sed haec omnia, Venerabiles Fratres, magnam partem 
a debita coniugum pendent tam remota quam proxima ad 
matrimonium praeparatione. Illud enim negari non potest, 
felicis coniugii firmum fundamentum, et infelicis ruinam, 
iam pueritiae et iuventutis tempore in puerorum puella- 
rumque animis instrui ac poni. Nam qui ante coniugium in 
omnibus seipsos et sua quaesiere, qui suis cupiditatibus 
indulgebant, timendum est, ne iidem in matrimonio tales 
futuri sint quales ante matrimonium fuerint ; item id tan- 
dem metere debeant quod seminaverint * - intra domesticos 
nimirum parietes tristitiam, luctum, despectum mutuum, 
rixas, animi simultates, vitae communis taedium - neve, 
quod maximum est, seipsos cum suis indomitis cupiditati- 
bus inveniant. 

' Cfr. I Tim., 1V, 14. 


* II Tim., I, 6-7. 
* Cfr. Gal., VI, 9. 

Bene igitur animati paratique, sponsi ad statum con- 
iugii ineundum accedant, ut possint ea qua par est ope se 
mutuo iuvare in adversis vitae vicibus subeundis, multo- 
que magis in aeterna salute procuranda et in interiore ho- 
mine ad plenitudinem aetatis Christi ' conformando. Id 
etiam eo conferet, ut ipsi dilectae suboli tales revera sese 
praebeant quales Deus voluit parentes praestare se proli: 
ita videlicet ut pater vere pater sit, mater vera sit mater ; 
per quorum pium amorem assiduasque curas, domestica 
sedes, etiam in magna rerum inopia mediaque in hac lacri- 
marum valle, evadat liberis quoddam illius iucundi para- 
disi vestigium, in quo primos homines Creator generis hu- 
mani collocavit. Hinc etiam sequetur ut filios facilius effi- 
ciant perfectos homines perfectosque christianos, eos ge- 
nuino Ecclesiae Catholicae sensu imbuant, iisdemque nobi- 
lem illam erga patriam caritatem iniiciant, ad quam pie- 
tatis gratique animi tenemur. 

Itaque, tam illi, qui iam de sancto hoc connubio ali- 
quando ineundo cogitant, quam qui iuventutis christia- 
nae educandae curam habent, haec tanti faciant, ut bona 
praeparent, mala praecaveant, memoriamque renovent eo- 
rum quae in Nostris de educatione Litteris Encyclicis mo- 
nuimus : « A pueritia igitur voluntatis inclinationes, si pra- 
« vae, cohibendae, sin autem bonae, promovendae sunt, ac 
« praesertim puerorum mens imbuatur doctrinis a Deo pro- 
« fectis et animus divinae gratiae auxiliis roboretur opor- 
« tet, quae si defuerint, nec suis quisque moderari cupidi- 
« tatibus poterit neque ad absolutionem perfectionemque 
« disciplina atque informatio ab Ecclesia adduci, quam ideo 
« Christus caelestibus doctrinis ac divinis Sacramentis in- 
« struxit, ut efficax omnium hominum esset magistra ». * 


Ad proximam vero boni matrimonii praeparationem 
maximopere pertinet eligendi coniugis studium; nam 


' Cfr. Eph., 1V, 13. 
? Litt. Encycl. Divini illius Magistri, 31 Dec. 1929. 

plurimum inde pendet utrum matrimonium felix futurum 
sit necne, cum alter coniux alteri aut magno adiutorio ad 
vitam christiano modo in coniugio ducendam, aut magno 
periculo atque impedimento esse queat. Ne ergo inconsul- 
tae electionis poenas per totam vitam luere debeant, matu- 
ram sponsi deliberationem instituant antequam personam 
seligant, quacum deinde perpetuo sibi degendum erit ; in 
hac vero deliberatione in primis rationem habeant Dei ve- 
raeque Christi religionis, deinde sui ipsius, alterius sponsi, 
futurae prolis bono consulant itemque societatis humanae 
et civilis, quae ex connubio tamquam ex suo fonte oritur. 
Petant sedulo divinum auxilium, ut eligant secundum chri- 
stianam prudentiam, minime vero caeco et indomito cupi- 
ditatis impetu neque solo lucri desiderio aliove minus no- 
bili impulsu ducti, sed vero rectoque amore et sincero erga 
futurum coniugem affectu ; praeterea eos fines in matrimo- 
nio quaerant propter quos illud est a Deo constitutum. Ne- 
que omittant denique, de eligendo altero coniuge prudens 
parentum consilium exquirere, illudque haud parvi faciant, 
ut, eorum maturiore humanarum rerum cognitione et usu, 
perniciosum hac in re errorem praecaveant et divinam 
quarti mandati benedictionem, matrimonium inituri, co- 
piosius assequantur: « Honora patrem tuum et matrem 
« tuam, (quod est mandatum primum in promissione), ut 
« bene sit tibi, et sis longaevus super terram ». * 

Et quoniam non raro perfecta mandatorum Dei obser- 
vatio et coniugii honestas graves inde patiuntur difficulta- 
tes, quod coniuges rei familiaris angustiis et magna bono- 
rum temporalium penuria premantur, eorum necessitatibus, 
meliore qua fieri potest ratione, subveniendum profecto est. 

Atque in primis est illud omni contentione enitendum 
ut, id quod iam sapientissime decessor Noster Leo XIII de- 
creverat, ? in Societate civili rationes oeconomicae et socia- 


1 Ephes., V1, 2-3; cfr. Hwod., XX, 12. 
* Litt. Encycl. Rerum novarum, 15 Maii 1891. 

les ita constituantur, ut omnes patresfamilias sibi, uxori, 
filiis pro dignitate et loco alendis necessaria mereri ac lu- 
crari possint : « dignus est enim operarius mercede sua ».' 
Hanc negare aut aequo minorem facere gravis iniustitia 
est et a Sacris Litteris inter maxima ponitur peccata ; * ne- 
que fas est mercedes statui tam tenues, quae, pro rerum 
condicionibus, alendae familiae sint impares. 

Curandum tamen est, ut vel ipsi coniuges, idque iam 
diu ante quam matrimonium ineant, futurae incommoda 
necessitatesque vitae praevertere aut saltem minuere stu- 
deant, et quomodo id efficaci simul et honesto modo facere 
possint, a peritis edoceantur. Providendum etiam ut, si sibi 
ipsi unis non sufficiunt, coniuncta similium opera condi- 
tisque privatis aut publicis sodaliciis, vitae necessitatibus 
succurrant. 

Quando vero haec, quae diximus, familiae, praesertim si 
grandior sit aut minus valeat, sumptus aequare non pos- 
sunt, amor proximi christianus requirit omnino, ut ea quae 
desunt indigentibus christiana compenset caritas, ut divi- 
tes praecipue tenuioribus opitulentur, neve qui superflua 
habent bona in vanos sumptus impendant aut prorsus dis- 
sipent, sed in sospitandam vitam et valetudinem eorum con- 
vertant, qui etiam necessariis carent. Qui Christo in pau- 
peribus de suo dederint, ii a Domino, cum venerit iudicare 
saeculum, uberrimam recipient mercedem ; qui contra fece- 
rint, suas poenas luent. “ Non enim frustra monet Aposto- 
lus: « Qui habuerit substantiam huius mundi, et viderit 
« fratrem suum necessitatem habere, et clauserit viscera 
« sua ab eo: quomodo caritas Dei manet in eo »?° 


Quod si privata subsidia satis non sunt, auctoritatis 


publicae est supplere impares privatorum vires in re prae- 
' Luc., X, 7. 
? (fr. Deut., XXIV, 14, 15. 
* Cfr. Leo XIII, Litt. Encycl. Rerum novarum, 15 Maii 1891. 
Matru., XXV, 34 sqq. 
* 1 To., Ill, 17. 


588 Acta Apostolicae Sedis - Commentarium Offciale 


sertim tanti momenti ad bonum commune, quanti est fa- 
miliarum et coniugum condicio hominibus digna. Si enim. 
familiis, iis in primis quibus est copiosa proles, apta desunt 
domicilia ; si laboris victusque acquirendi occasionem vir 
nancisci nequit; si ad quotidianos usus nisi exaggeratis 
pretiis res emi non possunt ; si etiam materfamilias, haud 
exiguo domesticae rei nocumento, necessitate et onere pre- 
mitur pecuniae proprio labore lucrandae ; si eadem in ordi- 
nariis vel etiam extraordinariis maternitatis laboribus, con- 
venienti victu, medicamentis, ope periti medici aliisque id 
genus caret : nemo non videt, si quidem coniuges animo de- 
ficiant, quam difficilis eis reddatur convictus domesticus et 
mandatorum Dei observatio, praetereaque quantum discri- 
minis securitati publicae et saluti vitaeque ipsius civilis 
societatis inde obvenire queat, si tales homines eo despera- 
tionis redigantur, ut, cum iam nihil habeant quod sibi ti- 
meant auferendum, multa se fortasse assecuturos sperare 
audeant ex reipublicae rerumque omnium perturbatione. 

Quapropter qui curam rei publicae et beni communis 
habent, tales coniugum familiarumque necessitates negli- 
gere non possunt, quin grave civitati et bono communi 
nocumentum afferant ; in legibus igitur ferendis et in pu- 
blicis expensis statuendis huic egenarum familiarum ino- 
piae sublevandae sic prospiciant, ut elusmodi curam inter 
praecipuas suae potestatis partes habeant. 

Quo in genere non sine maerore animadvertimus, id 
nunc haud raro evenire, ut, recto ordine inverso, matri pro- 
lique illegitimae (cui equidem, etiam ad praecavenda 
maiora mala, succurrendum est) facile admodum suppedi- 
tetur praesens copiosumque subsidium, quod legitimae aut 
denegetur aut parce sic concedatur ut quasi ab invitis vi- 
deatur extortum. 


Sed non solum, Venerabiles Fratres, auctoritatis pu- 
blicae plurimum interest, in his quae temporalia bona sunt, 

matrimonium familiamque bene constitui, sed in iis etiam, 
quae bona animarum propria sunt dicenda : leges videlicet 
ferri iustas et servari fideliter, quae ad castitatis fidem et 
mutuum coniugum auxilium pertineant, propterea quod, 
historia teste, salus reipublicae et temporalis civium feli- 
citas tuta esse et salva manere non potest, ubi fundamen- 
tum, quo ipsa innititur, rectus scilicet morum ordo, labefa- 
ctetur et, vitio civium, obstruatur fons, ex quo civitas gi- 
gnitur, matrimonium nimirum et familia. 

Ordini autem morali servando, neque externae civita- 
tis vires et poenae sufficiunt nec virtutis pulchritudo et ne- 
cessitas hominibus proposita, sed accedat oportet auctoritas 
religiosa quae mentem veritate illustret, voluntatem diri- 
gat et humanam fragilitatem divinae gratiae auxiliis con- 
firmet, quaeque sola est Ecclesia a Christo Domino insti- 
tuta. Quapropter ad concordiam et amicitiam cum hac 
Christi Ecclesia ineundam firmandamque omnes, qui su- 
premam civilem potestatem habent, vehementer in Domino 
hortamur, ut consociata utriusque potestatis opera et dili- 
gentia, immania propulsentur damna, quae, ex irruentibus 
in matrimonium et familiam procacibus libertatibus, tam 
Ecclesiae quam ipsi civili societati impendent. 

Summopere enim gravissimo huic Ecclesiae officio le- 
ges civiles favere possunt, si in praeceptis dandis rationem 
habeant eorum, quae lege divina et ecclesiastica sta- 
tuta sunt, et poenis animadvertant in eos qui peccaverint. 
Nam non desunt qui, quod leges civitatis permittunt aut 
certe poenis non prosequuntur, id quoque aut sibi secun- 
dum moralem legem licere putent, aut, vel conscientia re- 
nitente, id opere exsequantur, quia nec Deum timeant nec 
ab hominum legibus quidquam sibi metuendum cernant ; 
unde haud raro sibi ipsi et aliis bene multis pariunt 
ruinam. 

Nec vero civitatis iuribus et integritati, ex hac cum Ec- 
clesia consociatione, quidquam aut periculi aut deminutio- 

nis accidet ; inanis est enim et vana omnis eiusmodi suspi- 
cio et timor: quod iam Leo XIII luculenter ostenderat : 
« Nemo autem dubitat, inquit, quin Ecclesiae conditor Ie- 
« sus Christus potestatem sacram voluerit esse a civili di- 
« stinctam, et ad suas utramque res agendas liberam atque 
« expeditam ; hoc tamen adiuncto, quod utrique expedit, et 
« quod interest omnium hominum, ut coniunctio inter eas 
« et concordia intercederet... Si cum sacra Ecclesiae pote- 
« state civilis auctoritas amice congruat, magna utrique 
« necesse est fiat utilitatis accessio. Alterius enim amplifi- 
« catur dignitas, et religione praeeunte, numquam erit non 
iustum imperium : alteri vero adiumenta tutelae et defen- 
sionis in publicum fidelium bonum suppeditantur ». ' 

Atque ita, ut recens clarumque exemplum afferamus, 
secundum rectum ordinem et secundum Christi legem id 
prorsus evenit, quod, in sollemni Conventione inter San- 
ctam Sedem et Italiae Regnum feliciter inita, etiam quod 
ad matrimonia attineret, pacifica quaedam compositio et 
amica actio statuta est, ut gloriosam decebat Italicae gen- 
tis historiam ac vetustas elus sacrasque memorias. Et sane, 
haec in Lateranensibus Pactionibus decreta leguntur : 
« Civitas Italica, matrimonii instituto, quod est familiae 
« fundamentum, eam dignitatem restituere volens, quae 
« populi sui traditionibus congruat, Sacramento matrimo- 
« nii, quod iure canonico regitur, effectus civiles agno- 
« scit »;* cui normae ac fundamento ulteriora dein socia- 
tae conventionis capita adiecta sunt. 

Ea res omnibus exemplo esse potest et argumento, hac 
etiam nostra aetate (qua, pro dolor, civilis auctoritatis 
plenissima ab Ecclesia, immo vero ab omni religione sepa- 
ratio tam saepe praedicatur), posse alteram supremam po- 
testatem cum altera sine ullo alterutrius iurium summae- 
que potestatis detrimento, mutua concordia et amico foe- 


‘ Litt. Encycl., Arcanum, 10 Febr. 1880. 
* Concord., art. 34: Acta Apost. Sed, XXI (1929), pag. 290. 

dere, ad commune societatis utriusque bonum, coniungi et 
sociari, curamque de matrimonio ab utraque potestate ha- 
beri posse communem, qua perniciosa pericula, immo vero 
ruina iam imminens a coniugiis christianis procul ar- 
ceantur. 


Quae omnia, Venerabiles Fratres, vobiscum, pasto- 
rali sollicitudine permoti, attente perpendimus, ea inter 
universos dilectos filios vestris curis proxime commissos, 
quotquot sunt e magna Christi familia, secundum christia- 
nae prudentiae normam, large evulgentur atque illustren- 
tur velimus, ut sanam de matrimonio doctrinam omnes 
plene noscant itemque pericula ab errorum praeconibus 
parata sedulo caveant, et maxime « ut, abnegantes impieta- 
tem et saecularia desideria, sobrie et iuste et pie vivant in 
hoc saeculo, exspectantes beatam spem et adventum gloriae 
magni Dei et Salvatoris nostri Iesu Christi ». * 


Faxit ergo omnipotens Pater, « ex quo omnis paterni- 
tas in caelis et in terra nominatur », * qui debiles corrobo- 
rat et infirmis timidisque animum adicit ; faxit Christus 
Dominus ac Redemptor,. « venerabilium Sacramentorum 
institutor atque perfector », ° qui matrimonium mysticam 
esse voluit effecitque imaginem suae ineffabilis cum Eccle- 
sia coniunctionis ; faxit Sanctus Spiritus, Deus Caritas, lu- 
men cordium et robur mentis, ut, quae hisce Nos litteris 
de sancto matrimonii Sacramento, de mira Dei circa illud 
lege et voluntate, de erroribus et periculis quae imminent, 
de remediis quibus possit illis occurri, exposuimus, mente 
omnes percipiant, prompta voluntate assumant, Deique 
gratia iuvante in usum traducant, ut inde rursus florescat 
et vigeat in matrimoniis christianis Deo dicata fecunditas, 


1 Tit., I, 19-13. 
Eph., 15. 
Conc. Trident., sess. XXIV. 

fides illibata, inconcussa firmitas, sacramenti sanctitas et 
gratiarum plenitudo. 

Quod ut Deus, auctor omnium gratiarum, a quo est 
omne velle et perficere, * secundum suam benignitatem et 
omnipotentiam efficiat et largiri dignetur, dum enixas ad 
eius gratiae Thronum preces demisso animo admovemus, 
eiusdem Omnipotentis Dei copiosae benedictionis pignus, 
vobis, Venerabiles Fratres, et clero populoque assiduis vi- 
gilantiae vestrae curis commisso Apostolicam Benedictio- 
nem peramanter impertimus. 


Datum Romae, apud Sanctum Petrum, die xxx1 men- 
sis Decembris anno mpccccxxx, Pontificatus Nostri nono. 


PIVS PP. XI. 


Phil., U1, 13. 

